**รายงานการประชุมสภาองค์การบริหารส่วนตำบลเขากระปุก**

**สมัยสามัญประจำปี พ.ศ.๒๕๖๒ สมัยที่ ๔ ครั้งที่ ๑/๒๕๖๒**

**วันที่ ๒๕ ธันวาคม ๒๕๖๒ เวลา ๐๙.๐๐ น.**

**ณ ห้องประชุมสภาองค์การบริหารส่วนตำบลเขากระปุก**

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายโอภาส | เพ็งอุดม | ประธานสภา อบต. | โอภาส | เพ็งอุดม |  |
| ๒ | นายสมพล | จันทร์หร่าย | รองประธานสภา อบต. | สมพล | จันทร์หร่าย |  |
| ๓ | นายอนวัช | พลอยบุศย์ | เลขานุการสภา อบต. | อนวัช | พลอยบุศย์ |  |
| ๔ | นายสนอง | หอมกรุ่น | สมาชิกสภา อบต. | สนอง | หอมกรุ่น |  |
| ๕ | นายจรัญ | นุชสำอาง | สมาชิกสภา อบต. | จรัญ | นุชสำอาง |  |
| ๖ | นายสุปมิตร | พุ่มแย้ม | สมาชิกสภา อบต. | สุปมิตร | พุ่มแย้ม |  |
| ๗ | นายสุดใจ  | กฐินเทศ | สมาชิกสภา อบต. | สุดใจ  | กฐินเทศ |  |
| ๘ | นายสาโรจน์  | อดิศัยสัมพันธ์ | สมาชิกสภา อบต. | สาโรจน์  | อดิศัยสัมพันธ์ |  |
| ๙ | น.ส.จิราภรณ์ | ธนันทา | สมาชิกสภา อบต. | จิราภรณ์ | ธนันทา |  |
| ๑๐ | นายจำลอง  | คนเชี่ยว | สมาชิกสภา อบต. | จำลอง  | คนเชี่ยว |  |
| ๑๑ | นายสมิตร | เอี่ยมพันธ์ | สมาชิกสภา อบต. | สมิตร | เอี่ยมพันธ์ |  |
| ๑๒ | นายชุบ  | เกตุกร | สมาชิกสภา อบต. | นายชุบ  | เกตุกร |  |
| ๑๓ | นายบุญธรรม | ทองรอด | สมาชิกสภา อบต. | บุญธรรม | ทองรอด |  |
| ๑๔ | นายประดับ | วัสสุวรรณ | สมาชิกสภา อบต. | ประดับ | วัสสุวรรณ |  |
| ๑๕ | น.ส.นงนุช | พูลสวัสดิ์ | สมาชิกสภา อบต. | นงนุช | พูลสวัสดิ์ |  |
| ๑๖ | นางระเบียบ | ศรีสว่าง | สมาชิกสภา อบต. | ระเบียบ | ศรีสว่าง |  |
| ๑๗ | นายอำนาจ | จันทร์หร่าย | สมาชิกสภา อบต. | อำนาจ | จันทร์หร่าย |  |
| ๑๘ | นายวิเชียร | ปิ่นเพชร | สมาชิกสภา อบต. | วิเชียร | ปิ่นเพชร |  |
| ๑๙ | นายเกษม | อรัญพันธ์ | สมาชิกสภา อบต. | เกษม | อรัญพันธ์ |  |
| ๒๐ | นายสมหวัง  | โสภา | สมาชิกสภา อบต. | สมหวัง  | โสภา |  |
| ๒๑ | นายดำเนิน  | เกตุรัตน์ | สมาชิกสภา อบต. | ดำเนิน  | เกตุรัตน์ |  |
| ๒๒ | นายสมศักดิ์ | น้อยสำราญ | สมาชิกสภา อบต. | สมศักดิ์ | น้อยสำราญ |  |
| ๒๓ | นายบุญลือ | ศรีจันทร์ | สมาชิกสภา อบต. | บุญลือ | ศรีจันทร์ |  |
| ๒๔ | นางทองดี  | สว่างดี | สมาชิกสภา อบต. | ทองดี  | สว่างดี |  |
| ๒๕ | นายประเสริฐ  | เต็มดี | สมาชิกสภา อบต. | ประเสริฐ  | เต็มดี |  |
| ๒๖ | นายบุญล้น  | สุขจำรูญ | สมาชิกสภา อบต. | บุญล้น  | สุขจำรูญ |  |
|  |  |  |  |  |  |  |

**ผู้ไม่เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายสำราญ | แดงศิริ | สมาชิกสภา อบต. | - | ลากิจ |
|  |  |  |  |  |  |
|  |  |  |  |  |  |
|  |  |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายธีรพงษ์ | เอี่ยมสะอาด | นายก อบต. | ธีรพงษ์ | เอี่ยมสะอาด |  |
| ๒ | นายณฐพล | น้อยสำราญ | รองนายก อบต. | ณฐพล | น้อยสำราญ |  |
| ๓ | นายชาตรี | เพ็งอุดม | รองนายก อบต. | ชาตรี | เพ็งอุดม |  |
| ๔ | นายสงคราม | แสงแลบ | เลขานุการนายก อบต. | สงคราม | แสงแลบ |  |
| ๕ | น.ส.ชนัญชิดา | ตัณฑวงค์ | หัวหน้าสำนักปลัด | ชนัญชิดา | ตัณฑวงค์ |  |
| ๖ | นายพละ | ช้างนะ | นายช่างโยธาชำนาญงานรักษาการผู้อำนวยการกองช่าง | นายพละ | ช้างนะ |  |
| ๗ | นางพวงเพชร | ขำสี | เจ้าพนักงานการเงินและบัญชีชำนาญงานรักษาผู้อำนวยการกองคลัง | พวงเพชร | ขำสี |  |
| ๘ | น.ส.วีนา | จันทร์สุขพุ่ม | นักวิเคราะห์นโยบายและแผน | วีนา | จันทร์สุขพุ่ม |  |
| ๙ | น.ส.ธิราวัลย์ | แก้วกล้า | เจ้าพนักงานจัดเก็บรายได้ปฏิบัติงาน | ธิราวัลย์ | แก้วกล้า |  |
| ๑๐ | น.ส.ธิดาชนก | พุ่มไสว | นายช่างไฟฟ้าปฏิบัติงาน | ธิดาชนก | พุ่มไสว |  |
| ๑๑ | น.ส.ชดาพร | แซ่โต๋ว | นักวิชาการศึกษาปฏิบัติการ | ชดาพร | แซ่โต๋ว |  |
| ๑๒ | นายสุรพงษ์ | ปานรอด | นักพัฒนาชุมชนปฏิบัติการ | สุรพงษ์ | ปานรอด |  |

**เริ่มประชุมเวลา ๐๙.๐๐ น.**

 เมื่อที่ประชุมพร้อมแล้ว นายโอภาสเพ็งอุดมตำแหน่งประธานสภาองค์การบริหารส่วนตำบลเขากระปุกประธานในที่ประชุมได้กล่าวเปิดประชุมและดำเนินการประชุมตามระเบียบวาระ ดังนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

**ประธานสภาอบต.เขากระปุก** - ตามที่ สภาองค์การบริหารส่วนตำบลเขากระปุก ได้มีมติกำหนดสมัยประชุมสามัญประจำปี พ.ศ.๒๕๖๒ ของสภาองค์การบริหารส่วนตำบลเขากระปุก ในคราวประชุมสภาองค์การบริหารส่วนตำบลสมัยสามัญประจำปี พ.ศ.๒๕๖๒ สมัยที่ ๑ ครั้งที่ ๑/๒๕๖๒ เมื่อวันที่ ๑ กุมภาพันธ์ ๒๕๖๒ โดยอาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๗) พ.ศ.๒๕๖๒ มาตรา ๕๓ และระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติมถึง (ฉบับที่ ๒) พ.ศ.๒๕๕๔ หมวด ๑ ข้อ ๑๑ ซึ่งกำหนดสมัยประชุมสามัญ ประจำปี พ.ศ.๒๕๖๒ สมัยที่ ๔ เริ่มตั้งแต่วันที่ ๑๖ – ๓๐ ธันวาคม ๒๕๖๒ มีกำหนด ๑๕ วัน นั้น จึงได้เชิญสมาชิกสภา อบต.ทุกท่าน มาประชุมในวันนี้

- แนะนำตัวพนักงานส่วนตำบลบรรจุใหม่ จำนวน ๒ ท่าน ได้แก่ น.ส.ธิราวัลย์ แก้วกล้า ตำแหน่ง เจ้าพนักงานจัดเก็บรายได้ปฏิบัติงาน และ น.ส.ธิดาชนก พุ่มไสวตำแหน่ง นายช่างไฟฟ้าปฏิบัติงาน

**ที่ประชุม** **- รับทราบ**

**ระเบียบวาระที่ ๒ เรื่อง รับรองรายงานการประชุมครั้งที่แล้ว**

**ประธานสภา อบต.เขากระปุก** - ขอเชิญเลขานุการสภา อบต. อ่านรายงานการประชุมสภาองค์การบริหารส่วนตำบล สมัยสามัญประจำปี พ.ศ. ๒๕๖๒ สมัยที่ ๓ ครั้งที่ ๒/๒๕๖๒ เมื่อวันที่ ๒๗ สิงหาคม ๒๕๖๒ ให้ที่ประชุมทราบพร้อมกับให้สมาชิกสภา อบต. ทุกท่านได้ดูรายละเอียดตามรายงานที่แจกให้แล้ว

**ประธานสภา อบต.เขากระปุก** - ขอมติที่ประชุมรับรองรายงานการประชุม

**ที่ประชุม** - ไม่มีการแก้ไขเปลี่ยนแปลง และมีมติรับรองรายงานการประชุมสภาองค์การบริหารส่วนตำบล สมัยสามัญประจำปี พ.ศ. ๒๕๖๒ สมัยที่ ๓ ครั้งที่ ๒/๒๕๖๒ เมื่อวันที่ ๒๗ สิงหาคม ๒๕๖๒

 **- มีมติรับรองรายงานการประชุม จำนวน ๒๔ เสียง**

 **- ไม่รับรองรายงานการประชุม ไม่มี**

**- งดออกเสียง จำนวน ๑ เสียง**

**ระเบียบวาระที่ ๓ ๓.๑ เรื่อง รายงานสถานะการเงินและการคลัง ประจำปีงบประมาณ พ.ศ.2562**

**ประธานสภา อบต.เขากระปุก** - ขอเชิญผู้บริหารหรือผู้แทนรายงานสถานะการเงินและการคลัง ประจำปีงบประมาณ พ.ศ.๒๕๖๒ ให้ที่ประชุมสภา อบต.ทราบ

**นางพวงเพชร ขำสี -** ขอรายงานสถานะการเงินและการคลัง ประจำปีงบประมาณ พ.ศ.๒๕๖๒ ให้ที่

**(รักษาการ ผอ.กองคลัง)** ประชุมสภา อบต.ทราบ ดังนี้

เงินสะสม ๑ ตุลาคม ๒๕๖๒ ๑๘,๑๒๑,๒๗๗.๙๒ บาท

 รายรับจริงสูงกว่ารายจ่ายจริง ๘,๔๑๑,๑๑๐.๙๓ บาท

 หัก ๒๕% ของรายรับจริงสูงกว่ารายจ่ายจริง ๑,๒๖๑,๖๖๖.๖๔ บาท (เงินทุนสำรองเงินสะสม)

 รับจริงสูงกว่ารายจ่ายจริงหลังหักเงินทุนสำรองเงินสะสม ๗,๑๔๙,๔๔๔.๒๙ บาท

 รายจ่ายปีเก่าส่งคืน ๒๘,๘๐๐.๐๐ บาท

 ดอกเบี้ยเงินฝากธนาคาร - บาท

 รายการปรับปรุงยอดเงินสะสมระหว่างปี ๑๔,๗๙๗.๕๐ บาท

 หักจ่ายขาดเงินสะสม ๖,๘๐๕,๒๐๐.๐๐ บาทเงินสะสม ๓๐ กันยายน ๒๕๖๒ ๑๘,๕๐๙,๑๑๙.๗๑ บาท

 เงินสะสม ๓๐ กันยายน ๒๕๖๒ ประกอบด้วย

 ๑. ลูกหนี้ค่าภาษี ๑๒,๔๓๐.๐๐ บาท

 ๒. ลูกหนี้รายได้อื่น ๆ ๒๗,๘๐๐.๐๐ บาท

 ๓. เงินสะสมที่สามารถนำไปใช้ได้ ๑๗,๖๐๐,๙๒๘.๕๖ บาทรวม ๑๘,๕๐๙,๑๑๙.๗๑ บาท

|  |
| --- |
| **งบรายรับ - รายจ่ายตามงบประมาณ ประจำปี ๒๕๖๒** |
| **ตั้งแต่วันที่ ๑ ตุลาคม ๒๕๖๑ ถึงวันที่ ๓๐ กันยายน ๒๕๖๒** |
| **หมวด/ประเภท** | **ประมาณการ** | **รายรับจริง** | **+** | **สูง** |
| **รายรับ** |  | **-** | **ต่ำ** |
| **รายรับ** |   |   |   |   |
|  หมวดภาษีอากร | ๓๗๕,๐๐๐.๐๐ | ๕๔๑,๐๘๘.๓๑ | + | ๑๘๔,๐๘๘.๓๑ |
|  หมวดค่าธรรมเนียม ค่าปรับและใบอนุญาต | ๓๓,๐๐๐.๐๐ | ๕๙,๓๗๐.๑๐ | + | ๒๖,๓๗๐.๑๐ |
|  หมวดรายได้จากทรัพย์สิน | ๑๔๐,๐๐๐.๐๐ | ๒๑๕,๘๘๒.๕๕ | + | ๗๕,๘๘๒.๕๕ |
|  หมวดรายได้จากสาธารณูปโภคและการพาณิชย์ | ๑,๑๖๐,๐๐๐.๐๐ | ๑,๒๕๖,๖๔๕.๐๐ | + | ๙๖,๖๔๕.๐๐ |
|  หมวดรายได้เบ็ดเตล็ด | ๑๕,๐๐๐.๐๐ | ๒๗,๒๗๓.๐๐ | + | ๑๒,๒๗๓.๐๐ |
|  หมวดภาษีจัดสรร | ๒๐,๖๘๐,๐๐๐.๐๐ | ๒๓,๐๒๑,๘๐๖.๕๗ | + | ๒,๓๔๑,๘๐๖.๕๗ |
|  หมวดเงินอุดหนุนทั่วไป | ๒๑,๐๐๐,๐๐๐.๐๐ | ๒๑,๕๕๖,๕๐๑.๐๐ | + | ๕๕๖,๕๐๑.๐๐ |
| **รวมเงินรายรับทั้งสิ้น** | **๔๓,๔๐๓,๐๐๐.๐๐** | **๔๖,๖๗๘,๕๖๖.๕๓** | **+** | **๓,๒๗๕,๕๖๖.๕๓** |
| **เงินอุดหนุนระบุวัตถุประสงค์/เฉพาะกิจ** |  | **๓๐,๐๐๐.๐๐** |  |  |
|  **รวมรายรับทั้งสิ้น** |  | **๔๖,๗๐๘,๕๖๖.๕๓** |  |  |
|  |  |  |  |  |  |  |  |
| **หมวด/ประเภท** | **ประมาณการ** | **รายจ่ายจริง** | **+** | **สูง** |
| **รายจ่าย** |  | **-** | **ต่ำ** |
| **รายจ่าย** |   |   |   |   |
|  งบกลาง | ๑๑,๐๗๓,๒๕๐.๐๐ | ๑๐,๖๘๖,๓๕๑.๐๐ | - | ๓๘๖,๘๙๙.๐๐ |
|  เงินเดือน (ฝ่ายการเมือง)  | ๓,๒๖๒,๓๒๐.๐๐ | ๓,๐๘๙,๕๒๐.๐๐ | - | ๑๗๒,๘๐๐.๐๐ |
|  เงินเดือน (ฝ่ายประจำ)  | ๙,๗๑๑,๗๖๐.๐๐ | ๗,๖๗๔,๙๕๐.๐๐ | - | ๒,๐๓๖,๘๑๐.๐๐ |
|  ค่าตอบแทน | ๘๐,๘๕๐.๐๐ | ๓๙,๗๑๐.๐๐ | - | ๔๑,๑๔๐.๐๐ |
|  ค่าใช้สอย | ๓,๑๒๙,๘๙๐.๐๐ | ๒,๔๔๐,๕๐๕.๔๓ | - | ๖๘๙,๓๘๔.๕๗ |
|  ค่าวัสดุ | ๓,๒๒๗,๖๓๐.๐๐ | ๒,๗๒๘,๕๘๘.๐๘ | - | ๔๙๙,๐๔๑.๙๒ |
|  ค่าสาธารณูปโภค | ๑,๔๘๖,๐๐๐.๐๐ | ๑,๔๖๓,๗๐๕.๗๒ | - | ๒๒,๒๙๔.๒๘ |
|  ค่าครุภัณฑ์ | ๓๑๗,๐๐๐.๐๐ | ๓๑๐,๘๐๐.๐๐ | - | ๖,๒๐๐.๐๐ |
|  ค่าที่ดินและสิ่งก่อสร้าง | ๗,๙๙๗,๓๐๐.๐๐ | ๖,๗๕๖,๓๒๕.๓๗ | - | ๑,๒๔๐,๙๗๔.๐๐ |
|  รายจ่ายอื่น | ๒๐,๐๐๐.๐๐ | ๐.๐๐ | - | ๒๐,๐๐๐.๐๐ |
|  เงินอุดหนุน | ๓,๐๙๗,๐๐๐.๐๐ | ๓,๐๗๗,๐๐๐.๐๐ | - | ๒๐,๐๐๐.๐๐ |
| **รวมรายจ่ายตามงบประมาณทั้งสิ้น** | **๔๓,๔๐๓,๐๐๐.๐๐** | **๓๘,๒๖๗,๔๕๕.๖๐** | **-** | **๕,๑๓๕,๕๔๔.๔๐** |
| **เงินอุดหนุนระบุวัตถุประสงค์/เฉพาะกิจ** |  | **๓๐,๐๐๐.๐๐** |  |  |
|  **รวมรายจ่ายทั้งสิ้น** |  | **๓๘,๒๙๗,๔๕๕.๖๐** |  |  |
|  **รายรับจริงสูงกว่ารายจ่ายริง** |  | **๘,๔๑๑,๑๑๐.๙๓** |  |  |

**ที่ประชุม** **- รับทราบ**

 **3.2 เรื่อง รายงานผลการติดตามและประเมินผลแผนพัฒนา ประจำปี**

 **พ.ศ.2562**

**ประธานสภาอบต.เขากระปุก** - ขอเชิญผู้บริหารหรือผู้แทนชี้แจงรายละเอียดรายงานผลการดำเนินงานในรอบปีงบประมาณ พ.ศ.๒๕๖๒ ต่อที่ประชุมสภา อบต. เพื่อให้สมาชิกสภาอบต. ทราบ

**นายณฐพล น้อยสำราญ** **-** ขอรายงานผลการดำเนินงานในรอบปีงบประมาณ พ.ศ.๒๕๖๒ ต่อที่ประชุมสภา

**รองนายก อบต.เขากระปุก** อบต. ดังนี้

 ด้วยรัฐธรรมนูญ มาตรา ๒๕๓ กำหนดให้ องค์กรปกครองส่วนท้องถิ่น สภาท้องถิ่น และผู้บริหารท้องถิ่น เปิดเผยข้อมูลและรายงานผลการดำเนินงานให้ประชาชนทราบ รวมตลอดทั้ง มีกลไกให้ประชาชนในท้องถิ่นมีส่วนร่วมด้วย ประกอบกับระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๓) พ.ศ.๒๕๖๑ ข้อ ๓๐(๕) กำหนดให้ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน โดยภายในเดือนธันวาคมของทุกปี

 ดังนั้นเพื่อปฏิบัติให้เป็นไปตามเจตนารมณ์ ของระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติม (ฉบับที่ ๓) พ.ศ.๒๕๖๑ องค์การบริหารส่วนตำบลเขากระปุก จึงขอประกาศผลการดำเนินงานการจัดทำงบประมาณ การใช้จ่าย และผลการดำเนินงาน รวมทั้งการติดตามและประเมินผลแผนพัฒนาท้องถิ่นในรอบปีงบประมาณ พ.ศ.๒๕๖๒ มาเพื่อให้ประชาชนได้มีส่วนร่วมในการตรวจสอบและกำกับการบริหารจัดการ องค์การบริหารส่วนตำบลเขากระปุก ดังนี้

**ก. วิสัยทัศน์ ขององค์การบริหารส่วนตำบลเขากระปุก**

 "สาธารณูปโภคครบครัน ประชาชนมีคุณภาพชีวิตที่ดีทรัพยากรธรรมชาติและสิ่งแวดล้อมมีความยั่งยืน มีการบริหารจัดการที่ดี"

**ข. พันธกิจ**

๑. พัฒนาระบบสาธารณูปโภคให้ได้มาตรฐานและเพียงพอต่อความต้องการของ

 ประชาชน

๒. พัฒนาคุณภาพชีวิตของประชาชนให้ดีขึ้น

๓. รักษาทรัพยากรธรรมชาติและสิ่งแวดล้อมให้ยั่งยืน

๔. พัฒนากระบวนการบริหารจัดการที่ดีให้องค์กรและการมีส่วนร่วมของ

 ประชาชน

**ค.ยุทธศาสตร์การพัฒนา** ขององค์การบริหารส่วนตำบลเขากระปุกได้กำหนดยุทธศาสตร์และแนวทางการพัฒนายุทธศาสตร์ไว้ 4 ยุทธศาสตร์ ดังนี้

๑. ยุทธศาสตร์การพัฒนาด้านโครงสร้างพื้นฐาน

๒. ยุทธศาสตร์การพัฒนาด้านสังคมและคุณภาพชีวิต

๓. ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และ

 บริหารจัดการอนุรักษ์ทรัพยากรธรรมชาติและสิ่งแวดล้อม

๔. ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กร

 และการมีส่วนร่วมของประชาชน

 **ง.การวางแผน**

 องค์การบริหารส่วนตำบลเขากระปุก ได้จัดทำแผนพัฒนาท้องถิ่น (พ.ศ.๒๕๖๑-๒๕๖๔) ตามกระบวนการที่บัญญัติไว้ในระเบียบกระทรวงมหาดไทย โดยผ่านการมีส่วนร่วมของประชาชน เช่น การจัดเวทีประชาคม การประชุมกรรมการชุมชน เพื่อรับฟังปัญหาและความต้องการที่แท้จริงของประชาชนในพื้นที่ ก่อนนำมาจัดทำโครงการเพื่อพัฒนาพื้นที่ และบรรจุไว้ในแผนพัฒนาท้องถิ่น ต่อไป

องค์การบริหารส่วนตำบลเขากระปุก ได้ประกาศใช้แผนพัฒนาท้องถิ่น (พ.ศ. 2561-2564) เมื่อวันที่ 31 ตุลาคม 2559 โดยได้กำหนดโครงการที่จะดำเนินการตามแผนพัฒนาท้องถิ่น (พ.ศ. 2562-2564) ไว้ ดังนี้

|  |  |  |  |
| --- | --- | --- | --- |
| **ยุทธศาสตร์** | **2562** | **2563** | **2564** |
| **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** |
| ยุทธศาสตร์การพัฒนาด้านโครงสร้างพื้นฐาน | 89 | 73,130,300.00 | 91 | 63,450,400.00 | 240 | 275,048,400.00 |
| ยุทธศาสตร์การพัฒนาด้านสังคมและคุณภาพชีวิต | 93 | 22,313,852.00 | 100 | 23,641,752.00 | 99 | 23,354,852.00 |
| ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และบริหารจัดการอนุรักษ์ทรัพยากรธรรมชาติและสิ่งแวดล้อม | 16 | 670,000.00 | 18 | 890,000.00 | 17 | 770,000.00 |
| ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กรและการมีส่วนร่วมของประชาชน | 28 | 3,851,000.00 | 31 | 2,241,000.00 | 31 | 2,341,000.00 |
| **รวม** | **226** | **99,965,152.00** | **240** | **90,223,152.00** | **387** | **301,514,252.00** |

 **จ.การจัดทำงบประมาณ**

 ผู้บริหารองค์การบริหารส่วนตำบลเขากระปุก ได้ประกาศใช้ข้อบัญญัติงบประมาณรายจ่ายประจำปีงบประมาณ พ.ศ.๒๕๖2 เมื่อวันที่ 25 กันยายน 2561 โดยมีโครงการที่บรรจุอยู่ในข้อบัญญัติงบประมาณจำนวน 91 โครงการงบประมาณ 32,888,743 บาท สามารถจำแนกตามยุทธศาสตร์ ได้ดังนี้

|  |  |  |
| --- | --- | --- |
| **ยุทธศาสตร์** | **โครงการ** | **งบประมาณตามข้อบัญญัติ** |
| ยุทธศาสตร์การพัฒนาด้านโครงสร้างพื้นฐาน | 28 | 14,904,000.00 |
| ยุทธศาสตร์การพัฒนาด้านสังคมและคุณภาพชีวิต | 46 | 16,298,043.00 |
| ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และบริหารจัดการอนุรักษ์ทรัพยากรธรรมชาติและสิ่งแวดล้อม | 8 | 265,800.00 |
| ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กรและการมีส่วนร่วมของประชาชน | 9 | 1,420,900.00 |
| **รวม** | 91 | 32,888,743.00 |

**ฉ. การใช้จ่ายงบประมาณ**

อบต.เขากระปุก มีการใช้จ่ายงบประมาณในการดำเนินโครงการตามข้อบัญญัติงบประมาณ โดยได้มีการก่อหนี้ผูกพัน/ ลงนามในสัญญา รวม 91 โครงการ จำนวนเงิน 28,777,074 บาท มีการเบิกจ่ายงบประมาณ จำนวน 85 โครงการ จำนวนเงิน 26,621,018 ล้านบาท สามารถจำแนกตามยุทธศาสตร์ ได้ดังนี้

|  |  |  |  |  |
| --- | --- | --- | --- | --- |
| **ยุทธศาสตร์** | **โครงการ** | **การก่อหนี้ผูกพัน/ลงนามในสัญญา** | **โครงการ** | **การเบิกจ่ายงบประมาณ** |
| ยุทธศาสตร์การพัฒนาด้านโครงสร้างพื้นฐาน | 28 | 12,141,245.37 | 23 | 10,465,189.37 |
| ยุทธศาสตร์การพัฒนาด้านสังคมและคุณภาพชีวิต | 46 | 15,424,036.10 | 46 | 15,424,036.10 |
| ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และบริหารจัดการอนุรักษ์ทรัพยากรธรรมชาติและสิ่งแวดล้อม | 8 | 196,477.90 | 8 | 196,477.90 |
| ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กรและการมีส่วนร่วมของประชาชน | 9 | 1,015,315.00 | 8 | 535,315.00 |
| **รวม** | 91 | 28,777,074.37 | 85 | 26,621,018.37 |

 **สรุปผลการดำเนินงาน** รวม 91 โครงการจำนวนเงิน 28,777,074 บาท มีการเบิกจ่ายงบประมาณ จำนวน 85 โครงการจำนวนเงิน 26,621,018 บาท ผลการดำเนินงานคิดเป็น 40.27 %

 (ผลการดำเนินงาน=โครงการที่ดำเนินการ/โครงการที่อยู่ในแผนพัฒนา)x๑๐๐

 **หมายเหตุ**

 - รายงานผลการติดตามและประเมินผลแผนพัฒนา ประจำปี พ.ศ.2562 ขององค์การบริหารส่วนตำบลเขากระปุกมีการอนุมัติงบประมาณ จำนวน 91 โครงการ

 - โครงการที่ดำเนินการก่อหนี้ผูกพัน/ลงนามในสัญญา จำนวน 85 โครงการ

 - โครงการที่อยู่ระหว่างดำเนินการก่อหนี้ผูกพัน/ลงนามในสัญญา จำนวน 6 โครงการ ได้แก่

 1. โครงการก่อสร้างถนนคอนกรีตเสริมเหล็กหมู่ที่ 7 เชื่อมต่อหมู่ที่ 3

 2. โครงการก่อสร้างถนนคอนกรีตเสริมเหล็ก ซอยลุงปั่น ปานวงศ์ หมู่ที่ 2

 3. โครงการก่อสร้างถนนคอนกรีตเสริมเหล็ก ซอย 5 หมู่ที่ 8

 4. โครงการก่อสร้างถนนคอนกรีตเสริมเหล็ก ซอย 10 หมู่ที่ 12

 5. โครงการก่อสร้างถนนคอนกรีตเสริมเหล็กซอยโคกเจริญ(ซอย4) หมู่ที่ 13

 6. โครงการจัดทำซุ้มเฉลิมพระเกียรติ (บริเวณบ้านนายใช้ แก้วน้อย)หมู่ที่ 5

**ที่ประชุม** **- รับทราบ**

**3.3 เรื่องรายงานผลการศึกษาดูงานตามโครงการเพิ่มประสิทธิภาพและพัฒนาศักยภาพคณะผู้บริหาร สมาชิกสภา อบต. ผู้นำชุมชน ข้าราชการและพนักงานส่วนตำบล อบต.เขากระปุก ประจำปีงบประมาณ พ.ศ.2563**

**ประธานสภา อบต.เขากระปุก** - ขอเชิญผู้บริหารหรือผู้แทนรายงานผลการศึกษาดูงาน ประจำปีงบประมาณ พ.ศ.๒๕๖๓ ให้ที่ประชุมสภา อบต.ทราบ

**นายชาตรี เพ็งอุดม** -ขอรายงานผลการศึกษาดูงานตามโครงการเพิ่มประสิทธิภาพและพัฒนาศักยภาพ

**รองนายก อบต.เขากระปุก** คณะผู้บริหาร สมาชิกสภา อบต. ผู้นำชุมชน ข้าราชการและพนักงานส่วนตำบล อบต.เขากระปุก ต่อที่ประชุมสภา อบต. ดังนี้

**๑. ชื่อคณะ/บุคคลผู้ดูงาน :** องค์การบริหารส่วนตำบลเขากระปุก

**๒. ตำแหน่ง :** คณะผู้บริหาร สมาชิกสภาองค์การบริหารส่วนตำบล ข้าราชการพนักงานองค์การบริหารส่วนตำบลเขากระปุก จำนวน 39 คน

**๓. กำหนดการดูงาน** : ระหว่างวันที่ 19 - ๒2 เดือน พฤศจิกายน พ.ศ.๒๕62

**๔. วัตถุประสงค์**

1. เพื่อให้ผู้เข้าร่วมโครงการได้รับการเพิ่มพูนความรู้ ด้านการบริหารจัดการองค์กรที่ดี และสามารถนำความรู้ที่ได้รับมาใช้กับการปฏิบัติงานขององค์การบริหารส่วนตำบล เพื่อช่วยยกระดับการให้บริการ พัฒนาพื้นที่และสามารถแก้ไขปัญหาความเดือดร้อนให้กับประชาชนในพื้นที่อย่างครอบคลุม อันเป็นการพัฒนาคุณภาพชีวิตให้กับประชาชนในพื้นที่ เพื่อให้ประชาชนในพื้นที่มีคุณภาพชีวิตและความเป็นอยู่ที่ดีขึ้น

2. เพื่อให้ผู้เข้าร่วมโครงการได้รับการเพิ่มพูนความรู้ และประสบการณ์ด้านการบริหารจัดการขยะ และสามารถนำมาปรับใช้กับพื้นที่ ให้สามารถดำเนินการแก้ไขปัญหาขยะในพื้นที่ได้อย่างครอบคลุม

3. เพื่อให้ผู้เข้าร่วมโครงการได้รับการเพิ่มพูนความรู้ และประสบการณ์ในด้านการน้อมนำหลักปรัชญาเศรษฐกิจพอเพียงมาใช้ในการดำเนินชีวิตประจำวัน และสามารถถ่ายทอดความรู้และประสบการณ์ที่ได้รับให้กับประชาชนในพื้นที่ได้ปฏิบัติตาม อันเป็นการส่งเสริมและยกระดับคุณภาพชีวิตของประชนชนในพื้นที่ให้ดีขึ้น

**๕. เป้าหมาย :** คณะผู้บริหาร สมาชิกสภาองค์การบริหารส่วนตำบล ผู้นำชุมชนข้าราชการพนักงานองค์การบริหารส่วนตำบล เขากระปุก จำนวน 39 คน

**๖. ความจำเป็นในการไปศึกษาดูงานในด้าน/เรื่องนั้น ๆ**

 **๖.๑ เรื่องการบริหารจัดการที่ดี**

ข้อมูลจากข้อบัญญัติงบประมาณรายจ่ายประจำปีงบประมาณ ตั้งแต่ปีงบประมาณ พ.ศ.2560 องค์การบริหารส่วนตำบลเขากระปุก มีรายรับ 41,331,981.05 บาท ปีงบประมาณ พ.ศ.2561 มีรายรับ 44,543,790.70 บาท ปีงบประมาณ พ.ศ.2562 มีรายรับ 46,680,780.53 พบว่า นับตั้งแต่ที่ได้มีการบังคับใช้พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 เป็นต้นมา องค์การบริหารส่วนตำบลเขากระปุกมีรายรับที่สามารถนำมาพัฒนาท้องถิ่นเพิ่มขึ้น ดังจะเห็นข้อมูลรายรับจริงในช่วง 3 ปี ที่ผ่านมาองค์การบริหารส่วนตำบลเขากระปุกมีรายรับเพิ่มขึ้นดังนี้ ปี 2561 มีรายรับเพิ่มขึ้นจากปีงบประมาณ พ.ศ.2560 จำนวน 3,211,899.65 และปีงบประมาณ พ.ศ.2562 มีรายรับเพิ่มขึ้น จากปีงบประมาณ พ.ศ.2561 จำนวน 2,136,989.30 ไม่เพียงแต่รายรับเท่านั้น อำนาจหน้าที่และความรับผิดชอบขององค์กรปกครองส่วนท้องถิ่นก็มากขึ้นตามไปด้วย ซึ่งเป็นไปตามแผนการกระจายอำนาจให้แก่องค์กรปกครองส่วนท้องถิ่น โดยเฉพาะงานที่ได้มีการถ่ายโอนจากหน่วยราชการส่วนภูมิภาค เช่น งานบริการการศึกษา งานบริการสาธารณสุข และงานทะเบียนต่างๆ เป็นต้น เมื่ออำนาจหน้าที่ ความรับผิดชอบ และรายได้ขององค์กรปกครองส่วนท้องถิ่นเพิ่มมากขึ้น องค์กรปกครองส่วนท้องถิ่นจึงมีความจำเป็นต้องมีความพร้อมในการบริหารจัดการรายได้และความรับผิดชอบที่เพิ่มขึ้นด้วย ทั้งนี้เพื่อให้การบริหารจัดการด้านต่างๆ เป็นไปอย่างมีประสิทธิภาพ และมีผลงานที่มีคุณภาพและเป็นที่ยอมรับของประชาชนในท้องถิ่นและสาธารณะชนทั่วไป ดังนั้นองค์การบริหารส่วนตำบลเขากระปุกจึงต้องมีการพัฒนาศักยภาพเพื่อให้สามารถรองรับการเปลี่ยนแปลงดังกล่าวได้ โดยพัฒนาการบริหารจัดการภายในองค์กรปกครองส่วนท้องถิ่นของตนเอง ซึ่งส่งผลโดยตรงต่อประสิทธิภาพ ประสิทธิผลและความพึงพอใจของประชาชนในท้องถิ่น การศึกษาถึงการพัฒนาความสามารถทางการบริหารจัดการ และปัจจัยแห่งความสำเร็จในการบริหารจัดการขององค์กรปกครองส่วนท้องถิ่นที่ประสบความสำเร็จ จึงเป็นสิ่งจำเป็น เพื่อให้องค์การบริหารส่วนตำบลเขากระปุก สามารถนำประสบการณ์และบทเรียนเหล่านั้น มาเป็นตัวอย่างในการบริหารจัดการได้เป็นอย่างดี ในการพัฒนาความสามารถทางการบริหารจัดการขององค์กรปกครองส่วนท้องถิ่น ผู้บริหารท้องถิ่นและองค์กรปกครองส่วนท้องถิ่นจำเป็นต้องพัฒนาความสามารถในการบริหารขององค์กรอย่างน้อย 4 ด้าน ประกอบด้วย ความสามารถด้านการพัฒนาท้องถิ่น ความสามารถด้านพัฒนาองค์กร ความสามารถด้านการบริหารการเงินการคลัง และความสามารถในการบริหารการมีส่วนร่วมของประชาชน ซึ่งมิติทั้ง 4 ด้านนี้มีความสัมพันธ์เชื่อมโยงซึ่งกันและกัน และถือเป็นหัวใจของการบริหารจัดการองค์กรปกครองท้องถิ่นยุคใหม่ นอกจากนี้ ความสำเร็จในการบริหารจัดการขององค์กรปกครองส่วนท้องถิ่นยังจะต้องเกิดขึ้นใน 2 ระดับ ได้แก่ ความสำเร็จในการบริหารจัดการระดับโครงการ และ ความสำเร็จในการบริหารจัดการระดับองค์กร ซึ่งความสำเร็จทั้ง 2 ระดับนี้ จะมีส่วนเกื้อหนุนและส่งเสริมกันและกัน กล่าวคือ หากสร้างความสำเร็จในระดับโครงการได้ก็จะมีผลทำให้การบริหารจัดการในระดับองค์กรประสบความสำเร็จตามไปด้วย และในขณะเดียวกัน หากมีความสามารถในการบริหารระดับองค์กรภาพรวมประสบความสำเร็จ ก็จะมีผลให้การบริหารโครงการต่างๆ ที่องค์กรปกครองส่วนท้องถิ่นจัดทำขึ้นมีผลสำเร็จลุล่วงได้ง่าย ทำให้เกิดประโยชน์กับประชาชนในพื้นที่และประชาชนผู้มารับบริการต่อไป

**๖.๒ เรื่องการบริหารจัดการขยะ**

การเติบโตของเขตพื้นที่ชุมชนในตำบลเขากระปุก มีจำนวนเพิ่มมากขึ้นทุกปี ทั้งในส่วนของจำนวนประชากรและจำนวนครัวเรือนที่อยู่อาศัย จากข้อมูลสำนักทะเบียนราษฎร์อำเภอท่ายาง ปี พ.ศ.2559 มีจำนวนครัวเรือน 2,441 ครัวเรือน ประชากร 7,695 คน ปีพ.ศ.2560 มีจำนวนครัวเรือน 2,494 ครัวเรือนและประชากร 7,749 คน ปีพ.ศ.2561 ข้อมูล ณ เดือนกรกฎาคม พ.ศ.2561 มีจำนวนครัวเรือน 2,521 ครัวเรือน จำนวนประชากร 7,795 คน ซึ่งข้อมูลดังกล่าวยังไม่ได้รวมถึงจำนวนประชากรแฝงในพื้นที่ซึ่งเข้ามาอยู่อาศัยและประกอบอาชีพตามฤดูกาลต่างๆ ไว้ด้วย ซึ่งจากข้อมูลดังกล่าวจะเห็นได้ว่าจำนวนครัวเรือนและจำนวนประชากรมีแนวโน้มเพิ่มมากขึ้นทุกปี ซึ่งผลจากการเพิ่มขึ้นของจำนวนครัวเรือนและจำนวนประชากรที่เพิ่มขึ้นนั้นส่งผลให้มีปริมาณขยะในครัวเรือนเพิ่มมากขึ้นด้วย แม้ปัจจุบันองค์การบริหารส่วนตำบลเขากระปุก จะได้ให้ความรู้ในด้านการบริหารจัดการขยะเพื่อให้ประชาชนในพื้นที่ได้บริหารจัดการขยะในครัวเรือนของตนเอง แต่ก็ยังมีบางส่วนที่ยังไม่ครอบคลุมทั้งในส่วนของวิทยาการและแนวคิดในการบริหารจัดการขยะซึ่งต้องสามารถก้าวตามให้ทันกับยุคสมัยและการเจริญเติบโตของสังคมและวิถีชีวิตที่เปลี่ยนแปลงไป การศึกษาดูงานด้านการบริหารจัดการขยะ จะสามาถนำความรู้และวิทยาการมาปรับใช้และถ่ายทอดให้กับประชาชนในพ้นที่ได้ปฏิบัติตามได้

**๖.3 เรื่องเศรษฐกิจพอเพียง**

ภาวะเศรษฐกิจที่ถดถอย ปัญหารายรับภาคครัวเรือนที่ไม่เพียงพอกับรายจ่าย ค่าใช้จ่ายต่างๆ ที่เพิ่มสูงขึ้นในการดำรงชีวิตประจำวัน ส่งผลให้คุณภาพชีวิตของประชาชนในพื้นที่ไม่ดีเท่าที่ควร การแก้ไขปัญหาที่ยั่งยืนคือการน้อมนำหลักปรัชญาเศรษฐกิจพอเพียง มาปรับใช้ในการดำเนินชีวิตประจำวันให้สอดคล้องกับการดำเนินชีวิตของประชาชนในพื้นที่ เพื่อให้สามารถแก้ไขปัญหาด้านการดำเนินชีวิตและให้สามารถดำรงชีพอยู่ได้อย่างมีความสุข หลักการดำเนินชีวิตตามหลักปรัชญาเศรษฐกิจพอเพียง นั้นมีวิธีปฏิบัติในแต่ละพื้นที่ที่แตกต่างและหลากหลายกันออกไป จึงมีความจำเป็นที่จะต้องไปศึกษา เรียนรู้และนำมาปรับใช้ในการดำรงชีวิตประจำวันและนำมาถ่ายทอดให้กับประชาชนในพื้นที่ ซึ่งจะทำให้ประชาชนในพื้นที่ได้มีวิธีการในการปฏิบัติตามได้อย่างหลากหลายและถูกต้อง และสามารถยกระดับคุณภาพชีวิตของประชาชนได้

**๗. การบริหารงบประมาณ**

จากงบประมาณรายจ่ายประจำปีงบประมาณ พ.ศ.๒๕63 ขององค์การบริหารส่วนตำบลเขากระปุก แผนงานบริหารงานทั่วไป งานบริหารทั่วไป งบดำเนินการ ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ รายการโครงการเพิ่มประสิทธิภาพและพัฒนาศักยภาพคณะผู้บริหาร สมาชิกสภาองค์การบริหารส่วนตำบล ผู้นำชุมชน ข้าราชการและพนักงานขององค์การบริหารส่วนตำบลเขากระปุก จำนวน 188,300.- บาท (หนึ่งแสนแปดหมื่นแปดพันสามร้อยบาทถ้วน)

**๘. ประโยชน์และผลที่คาดหวังจากการไปศึกษาดูงาน**

1. ผู้เข้าร่วมโครงการได้รับการเพิ่มพูนความรู้และประสบการณ์ ด้านเศรษฐกิจพอเพียง และสามารถนำมาปรับใช้และถ่ายทอดให้ประชาชนในพื้นที่ปฏิบัติตามได้เพื่อให้ประชาชนมีคุณภาพชีวิตและความเป็นอยู่ที่ดีขึ้น

2. ผู้เข้าร่วมโครงการได้รับการเพิ่มพูนความรู้ และประสบการณ์ด้านการบริหารจัดการที่ดี และสามารถนำมาปรับใช้กับพื้นที่ เพื่อยกระดับการให้บริการประชาชนให้ประชาชนในพื้นที่และประชาชนผู้มารับบริการได้รับความสะดวกมากยิ่งขึ้น

3. ผู้เข้าร่วมโครงการได้รับการเพิ่มพูนความรู้ และประสบการณ์ด้านการบริหารจัดการขยะและสามารถนำมาถ่ายทอดให้ประชาชนในพื้นที่ปฏิบัติตาม เป็นการปรับปรุงคุณภาพชีวิตให้กับประชาชนในพื้นที่ได้

**๙. สรุปเนื้อหาสาระที่ได้จากการไปศึกษาดูงาน**

**๙.๑ เรื่องปรัชญาเศรษฐกิจพอเพียง ณ ศูนย์ส่งเสริมและพัฒนาอาชีพการเกษตร จังหวัดเชียงราย (เกษตรที่สูง)**

ศูนย์ส่งเสริมและพัฒนาอาชีพการเกษตร จังหวัดเชียงราย (เกษตรที่สูง) สังกัดกรมส่งเสริมการเกษตร กระทรวงเกษตรและสหกรณ์ เริ่มก่อตั้งเมื่อปี 2546 โดยมีวัตถุประสงค์เพื่อเป็นศูนย์ส่งเสริมและการถ่ายทอดองค์ความรู้แก่เกษตรกรชาวไทยภูเขาและเกษตรกรทั่วไปในเขตพื้นที่รับผิดชอบภายใต้สำนักงานเกษตรจังหวัดเชียงราย ตั้งอยู่เลขที่ 340 หมู่ 22 ตำบลห้วยสัก อำเภอเมือง จังหวัดเชียงรายลักษณะพื้นที่ส่วนใหญ่เป็นภูเขาสูงมีที่ราบเชิงเขา และที่ราบลุ่มฝั่งแม่น้ำ ความสูงจากระดับน้ำทะเลตั้งแต่ 500 -1,600 เมตร ยอดดอยสูงสุดที่ ตำบลวาวี อำเภอแม่สรวยสูงสุด 1,650 เมตร สภาพภูมิอากาศโดยทั่วไปในเขตพื้นที่รับผิดชอบของศูนย์ส่งเสริมและพัฒนาอาชีพการเกษตร จังหวัดเชียงราย (เกษตรที่สูง) อุณหภูมิสูงสุดเฉลี่ย 31.8 องศาเซลเซียส ในเดือนมีนาคม – เมษายน อุณภูมิต่ำสุดเฉลี่ย 14.15 องศาเซลเซียส ในเดือนธันวาคม – มกราคม รวมปริมาณน้ำฝนในรอบปีเฉลี่ย 1,556 มิลลิเมตร

ปัจจุบันศูนย์ส่งเสริมและพัฒนาอาชีพการเกษตร จังหวัดเชียงราย (เกษตรที่สูง) มีพื้นที่ดำเนินการครอบคลุมหมู่บ้านชาวไทยภูเขา จำนวน 36,597 ครัวเรือน ประชากร 211,196 คน ในพื้นที่ 17 อำเภอ คือ อำเภอเมือง, แม่จัน, แม่สาย, เชียงแสน, เชียงของ, เทิง, พาน, เวียงชัย, แม่สรวย, เวียงป่าเป้า ,พญาเม็งราย, เวียงแก่น, แม่ฟ้าหลวง, แม่ลาว, ขุนตาล, เวียงเชียงรุ้ง และอำเภอดอยหลวง ประกอบด้วยชนเผ่าต่างๆ เช่น กะเหรี่ยง ม้ง เมี่ยน อาข่า ลาหู่ ลีซู ลัวะ ขมุ ไทยลื้อ จีนฮ่อ ไทยใหญ่ และไทยพื้นราบ

ประวัติความเป็นมา  ในปี พ.ศ. 2511 พระบาทสมเด็จพระปรมินทรมหาภูมิพลอดุลยเดช ทรงเสด็จพระราชดำเนินเยี่ยมหมู่บ้านชาวไทยภูเขา และทรงทอดพระเนตรเห็นสภาพความเป็นอยู่ที่ยากจนแร้นแค้นของราษฎรชาวไทยภูเขา อีกทั้งมีการปลูกพืชเสพติด เช่น ฝิ่นและการทำลายพื้นที่ป่าต้นน้ำลำธาร พระองค์ทรงตระหนักถึงปัญหาที่เกิดขึ้น ทรงพระราชทานความช่วยเหลือโดยจัดตั้งโครงการหลวงพัฒนาชาวไทยภูเขาขึ้นในปี พ.ศ. 2512 ซึ่งถือเป็นจุดเริ่มต้นของงานด้านการพัฒนาเกษตรบนพื้นที่สูงขึ้น การส่งเสริมการเกษตรบนพื้นที่สูง เริ่มดำเนินการเพื่อสนองพระราชดำริในการพัฒนาอาชีพให้กับราษฎรชาวไทยภูเขา โดยมีโครงการหลวงเป็นหน่วยงานรับผิดชอบหลัก เมื่อปี พ.ศ. 2512 เนื่องจากปัญหาชนกลุ่มน้อย หรือเรียกอีกอย่างหนึ่งว่า “ชาวไทยภูเขา” มีถิ่นที่อยู่อาศัยทางภาคเหนือตอนบนของประเทศ และมีลักษณะการดำรงชีพ เช่น การทำไร่เลื่อนลอย ปลูกพืชเสพติด การบุกรุกทำลายพื้นที่ป่า มีที่อยู่อาศัยไม่เป็นหลักแหล่ง มีลักษณะการดำรงชีวิตสืบทอดกันมาจากบรรพบุรุษ สภาพปัญหาขาดความรู้ด้านวิชาการเกษตร ปัญหายาเสพติด ปัญหาการเสื่อมโทรมของสภาพดิน ปัญหาต้นน้ำลำธาร ตลอดจนทรัพยากรธรรมชาติบนพื้นที่สูง โดยจัดตั้งศูนย์ส่งเสริมและพัฒนาอาชีพการเกษตร จังหวัดเชียงราย (เกษตรที่สูง) สาขาแม่ปูนหลวง อำเภอเวียงป่าเป้า จังหวัดเชียงราย ในปี พ.ศ.2526 จัดตั้งศูนย์ส่งเสริมและพัฒนาอาชีพการเกษตร จังหวัดเชียงราย (เกษตรที่สูง) สาขาห้วยน้ำขุ่น อำเภอแม่สรวย จังหวัดเชียงราย ในปี พ.ศ.2531 จัดตั้งศูนย์ส่งเสริมและพัฒนาอาชีพการเกษตร จังหวัดเชียงราย (เกษตรที่สูง) สาขาดอยตุง อำเภอแม่ฟ้าหลวง จังหวัดเชียงราย เพื่อสนับสนุนโครงการพัฒนาดอยตุง ในปี พ.ศ.2535 จัดตั้งศูนย์ส่งเสริมและพัฒนาอาชีพการเกษตร จังหวัดเชียงราย (เกษตรที่สูง) สาขาดอยผาหม่น ในโครงการพัฒนาพื้นที่เพื่อความมั่นคงดอยยาว ดอยผาหม่น – ผาจิ ตำบลตับเต่า อำเภอเทิง จังหวัดเชียงราย และ พ.ศ. 2536 จัดตั้งศูนย์ส่งเสริมและพัฒนาอาชีพการเกษตร จังหวัดเชียงราย (เกษตรที่สูง) สาขาหัวแม่คำ ในโครงการพัฒนาพื้นที่เพื่อความมั่นคงแม่ฟ้าหลวง – แม่จัน ตำบลแม่สลองใน อำเภอแม่ฟ้าหลวง จังหวัดเชียงราย

ในปี พ.ศ. 2546 ศูนย์ส่งเสริมและพัฒนาอาชีพการเกษตร จังหวัดเชียงราย ได้โอนมาจากงานส่งเสริมการเกษตรที่สูง สำนักงานเกษตรจังหวัดเชียงราย ตามนโยบายการปรับโครงสร้างการแบ่งส่วนราชการตามกฎกระทรวง เมื่อปี พ.ศ. 2546 สังกัดกลุ่มงานพัฒนาพื้นที่สูง กองพัฒนาการเกษตรพื้นที่เฉพาะ กรมส่งเสริมการเกษตร กระทรวงเกษตรและสหกรณ์ โดยมีสำนักส่งเสริมและพัฒนาการเกษตรเขตที่ 6 จังหวัดเชียงใหม่ ควบคุมดูแลและติดตามการปฏิบัติงาน ปัจจุบันศูนย์ฯ มีสาขาย่อย จำนวน 5 ศูนย์ฯ สาขา ได้แก่ ศูนย์ส่งเสริมและพัฒนาอาชีพการเกษตร จังหวัดเชียงราย (เกษตรที่สูง) สาขาแม่ปูนหลวง, ห้วยน้ำขุ่น, ดอยตุง, ดอยผาหม่น และสาขาหัวแม่คำ

ภายในศูนย์ มีการปลูกต้นไม้พันธ์ต่าง ๆ เพื่อศึกษา และเป็นแหล่งถ่ายทอดความรู้ให้กับประชาชนและหน่วยงานต่าง ๆ ที่เข้ามาศึกษาดูงาน โดยภายในศูนย์มีการถ่ายทอดความรู้เกี่ยวกับการผลิตสารอินทรีย์ชีวภาพ เพื่อใช้ทดแทนสารเคมี เช่น จุลินทรีย์สังเคราะห์แสง ซึ่งใช้ไข่เป็นส่วนผสม เพื่อเร่งการเจริญเติบโตของต้นไม้และพืชผัก โดยไม่ต้องใช้สารเคมี การผลิตปุ๋ยจากธรรมชาติโดยการนำเศษใบไม้ที่ร่วงหล่นและเศษวัชพืชมากองรวมไว้ในที่เดียวกัน เพื่อใช้ทำปุ๋ยหมักเพื่อใส่บำรุงดินให้กับต้นไม้ภายในศูนย์ โดยจะไม่นำใบไม้แห้งหรือเศษวัชพืชไปเผาไฟ เป็นการลดการเกิดหมอกควันได้อีกทางหนึ่ง ซึ่งหลังจากเศษวัชพืชหรือใบไม้ที่กองไว้เกิดการย่อยสลายก็นำไปเป็นปุ๋ยหมักใส่เพื่อบำรุงพืชผักและต้นไม้ ลดการใช้ปุ๋ยเคมี อันเป็นการลดภาระค่าใช้จ่ายได้เป็นอย่างดี

 **ผลที่ได้รับจากการศึกษาดูงาน**

 1. การปลูกพืชทุกชนิดต้องมีการศึกษาถึงความเหมาะสมของสภาพภูมิประเทศ และสภาพภูมิอากาศว่ามีความเหมาะสมกับพืชชนิดไหน สายพันธุ์ไหน เพราะพืชมีหลายสายพันธุ์แต่ละชนิดแต่ละสายพันธุ์ก็มีความเหมาะสมกับสภาพภูมิประเทศและสภาพภูมิอากาศที่แตกต่างกันไป แต่หากอยากจะทดลองเพาะปลูก ควรเริ่มที่ละน้อย ๆ ก่อน ควรศึกษาหาข้อมูลเพิ่มเติมเรื่อย ๆ โดยปรึกษาหน่วยงานราชการที่เกี่ยวข้อง และควรศึกษาถึงแหล่งของตลาดรับซื้อ และแนวโน้มของความต้องการในอนาคตด้วย

 2. การใช้สารอินทรีย์ในการบำรุงพืช มีหลายชนิด ให้เลือกให้เหมาะกับความต้องการและศึกษาข้อมูลและทดลองปฏิบัติตามที่ละน้อย ๆ ก่อน เมื่อได้ผลแล้วจึงค่อยทำในปริมาณที่เพิ่มขึ้นเพื่อลดภาระค่าใช้จ่าย และยังช่วยในเรื่องของสุขภาพที่ดีของผู้บริโภคและเกษตรกรเองด้วย

 3. เศษวัชพืช และเศษใบไม้แห้งที่ร่วงหล่น ทุกชนิดมีประโยชน์ เพราะมีสารที่พืชต้องการ โดยสังเกตได้จากต้นไม้ในป่า สามารถงอกงามและเจริญเติบโตได้ดีโดยไม่ต้องใส่ปุ๋ย เพราะมีใบไม้ที่หล่นลงมาทับถมกันและเกิดการย่อยสลายเองและกลายเป็นปุ๋ยที่พืชต้องการ เพราะฉะนั้นต่อไปเราไม่ต้องเผาทำลายให้เกิดมลพิษทางสิ่งแวดล้อม แต่ให้นำมากองรวมกันไว้แล้วรดน้ำลงไป เศษวัชพืชและใบไม้เหล่นั้นจะย่อยสลายกลายเป็นปุ๋ยที่มีประโยชน์ต่อพืช โดยที่เราไม่ต้องพึ่งปุ๋ยเคมี ลดภาระค่าใช้จ่ายได้เป็นอย่างมาก

**9.2 ด้านการบริหารจัดการที่ดีและการบริหารจัดการขยะ ณ เทศบาลตำบล เวียงเทิง อ.เทิง จ.เชียงราย**

เทศบาลตำบลเวียงเทิง เป็นองค์กรปกครองส่วนท้องถิ่น (เทศบาลขนาดกลาง)  ตั้งอยู่เลขที่ 3 หมู่ 15 ตำบลเวียง อำเภอเทิง จังหวัดเชียงราย จำนวนประชากร 5,084 คน (ข้อมูล ณ กันยายน 2560) ขนาดพื้นที่ 12 ตารางกิโลเมตร มีเขตการปกครองประกอบด้วยพื้นที่ 5 หมู่บ้าน ของ ตำบลเวียง อำเภอเทิง จังหวัดเชียงราย หมู่ที่ 1 บ้านเวียงเทิง หมู่ที่ 2 บ้านตั้งข้าว หมู่ที่ 14 บ้านพระเกิด หมู่ที่ 15 บ้านเวียงใต้ และ หมู่ที่ 20 บ้านเวียงจอมจ้อ ประชาชนส่วนใหญ่ประกอบอาชีพเกษตรกรรม และ ค้าขาย เทศบาลตำบลเวียงเทิง ตั้งอยู่ในเขตตำบลเวียง อำเภอเทิง จังหวัดเชียงราย มีลักษณะพื้นที่ราบลุ่มแม่น้ำอิง ห่างจากตัวเมืองเชียงรายไปทางทิศตะวันออกเฉียงใต้ ประมาณ 64 กิโลเมตร

สภาพภูมิประเทศและลักษณะภูมิอากาศ เป็นลักษณะที่ราบลุ่มแม่น้ำอิงและแม่น้ำลาว พื้นที่ส่วนใหญ่ใช้เป็นที่อยู่อาศัยของประชาชน เป็นแหล่งชุมชน พื้นที่รอบนอกจะเป็นสวนไร่นาของชาวบ้าน และพื้นที่ว่าง ประกอบด้วยที่ราชพัสดุ ของกรมธนารักษ์ เดิมพื้นที่เขตเทศบาลจะใช้ประกอบการเกษตรกรรมสลับที่อยู่อาศัย ปัจจุบันลดจำนวนลงเป็นพื้นที่ชุมชนกึ่งเมืองกึ่งชนบท

ลักษณะชุมชนของประชาชนจะเกาะตัวกันบริเวณทางหลวงจังหวัดหมายเลข 1020 สายเชียงราย - เทิง - เชียงของ และทางหลวงจังหวัดหมายเลข 1020 สายเทิง - เชียงคำ - พะเยา โดยมีการปลูกสร้างบ้านเรือนเป็นที่พักอาศัยกระจายอยู่ตามตรอก ซอยต่าง ๆ ในเขตเทศบาล เกาะกลุ่มประกอบกันเป็นสังคมเมืองกึ่งชนบท มีการช่วยเหลือและพึ่งพาอาศัยซึ่งกันและกัน สมาชิกในครอบครัวมีจำนวนน้อยลงจากอดีต เนื่องมาจากการแบ่งครอบครัวจากสังคมดั้งเดิมที่เป็นครอบครัวใหญ่ ประชาชนส่วนใหญ่ประกอบอาชีพค้าขาย การเกษตรกรรมและรับจ้าง

การคมนาคมขนส่งทางบก มีทางหลวงจังหวัดหมายเลข 1020 (สายเชียงราย-เทิง) และทางหลวงจังหวัดหมายเลข 1021 (สายเทิง-เชียงของ) เป็นเส้นทางหลักในการติดต่อระหว่างอำเภอเทิง-อำเภอเชียงของ-อำเภอเชียงคำ-จังหวัดพะเยา ส่วนในเขตเทศบาลส่วนใหญ่มีสภาพเป็นถนนคอนกรีตเสริมเหล็ก และบางส่วนเป็นถนนแอสฟัลติกส์ ซึ่งอยู่ในความรับผิดชอบของเทศบาล

มีศูนย์พัฒนาเด็กเล็ก จำนวน 1 แห่ง (ศพด.เทศบาลตำบล เวียงเทิง) โรงเรียนระดับอนุบาลจำนวน 1 แห่ง (โรงเรียนเทศบาลตำบลเวียงเทิง) ระดับประถมศึกษา จำนวน 2 แห่ง (โรงเรียนบ้านเวียงเทิง, โรงเรียนวัดพระเกิดคงคาราม) ระดับมัธยมศึกษา จำนวน 1 แห่ง (โรงเรียนเทิงวิทยาคม) และระดับอุดมศึกษา จำนวน 1 แห่ง (วิทยาลัยการอาชีพเทิง)

ประชาชนส่วนใหญ่นับถือศาสนาพุทธ และบางส่วนนับถือศาสนาคริสต์และศาสนาอิสลาม ศาสนสถาน จำนวน 6 แห่ง ประกอบด้วย วัดอำมาตย์ วัดพระนาคแก้ว วัดพระเกิดคงคาราม วัดพระธาตุจอมจ้อ วัดพระธาตุจอมใจ วัดพระธาตุศรีมหาโพธิ์

มีการให้บริการด้านสาธารณสุข โดยมีสถานบริการในพื้นที่ โรงพยาบาลเทิง สำนักงานสาธารณสุขอำเภอเทิง สถานพยาบาลเอกชน (คลินิค) จำนวน 2 แห่ง และร้านขายยาแผนปัจจุบัน จำนวน 4 แห่ง ส่วนในสำนักงานเทศบาล มีกองสาธารณสุขและสิ่งแวดล้อม รับผิดชอบภารกิจด้านการสาธารณสุข

การให้การสงเคราะห์ประชาชน ได้รับการสงเคราะห์จากสำนักงานเทศบาล สำนักงานพัฒนาสังคมและความมั่นคงของมนุษย์ ประชาสงเคราะห์อำเภอ กิ่งกาชาด และส่วนราชการอื่น ๆ

มีสวนสุขภาพ และลานกีฬา ไว้สำหรับเป็นสถานที่พักผ่อนหย่อนใจ จำนวน 2 แห่ง ข่วงเวียงเทิง และลานสวนสาธารณะเฉลิมพระเกียรติ 80 พรรษา

มีการจัดตั้งกลุ่มกองทุนสวัสดิการชุมชนเทศบาลตำบลเวียงเทิง (ออมวันละบาท) เพื่อจัดสวัสดิการช่วยเหลือสมาชิกในกลุ่มตั้งแต่เกิดจนตาย (เกิด แก่ เจ็บ ตาย)

ประชาชนทุกหมู่บ้าน ร่วมเป็นตัวแทนในการบริหารจัดการในภารกิจของเทศบาลตำบลเวียงเทิง ทุกระดับการจัดการ ประชาชนทุกภาคส่วนให้ความสำคัญต่อการมีส่วนร่วมและความร่วมมือด้านต่าง ๆ ของชุมชนและเทศบาลจนประสบผลสำเร็จในทุก ๆด้าน

 ผลการทำงานด้านการบริหารจัดการขยะ

1. โรงเรียนพอเพียงกับการจัดการขยะ โรงเรียนเทศบาลตำบลเวียงเทิง เป็นส่วนหนึ่งของพื้นที่ “ข่วงเวียงเทิงสร้างสข” โซนการศึกษาตลอดชีวิต จัดการศึกษาบูรณาการงานและกิจกรรมเข้ากับหลักสูตรของสถานศึกษา เป็นแหล่งเรียนรู้โรงเรียนพอเพียง มีกลุ่มเป้าหมายคือ ผู้ปกครองนักเรียน, นักเรียนระดับอนุบาล 1-3 ,ครู, ศูนย์การเรียนรู้ผู้สูงวัย,ชุมชนและสามารถถ่ายทอดบทเรียนให้แก่หน่วยงานอื่น

2. คูเมืองสวยช่วยน้ำอิงใส คือความร่วมมือของภาคีเครือข่ายในชุมชนอำเภอเทิง เทศบาลตำบลเวียงเทิง สถานศึกษา เรือนจำอำเภอเทิง กลุ่มอนุรักษ์แม่น้ำอิง ประชาชนในชุมชนในการนำโครงการอันเนื่องมาจากพระราชดำริ วิธีบำบัดทางธรรมชาติมาใช้เป็นแนวคิดริเริ่มเพื่อแก้ไขปัญหาน้ำเสียบริเวณคูเมืองเวียงเทิงที่เรื้อรังมายาวนาน ไม่ให้เกิดซ้ำอีก เน้นให้ประชาชนมีส่วนร่วมในการดำเนินการ และบริหารจัดการชุมชนพึ่งตนเองทุกขั้นตอนของการจัดทำนวัตกรรมคือ 1) น้ำดีไล่น้ำเสีย 2) การบำบัดน้ำเสียด้วยผักตบชวา 3)บึงประดิษฐ์ 4)ผสมผสานภูมิปัญญาท้องถิ่นทำฝายทดน้ำ(ฝายม้ง) 5)โครงการบำบัดน้ำเสียในครัวเรือนก่อนทิ้งลงท่อระบายน้ำสาธารณะ

3. การจัดการขยะแบบครบวงจร (บ้านเวียงจอมจ้อ หมู่ที่ 20) เป็นหมู่บ้านจัดการตนเองในทุกด้าน จนเป็นหมู่บ้านแหล่งเรียนรู้ให้กับหน่วยงานท้องถิ่นอื่น ๆ การบริหารจัดการขยะแบบครบวงจรภายในหมู่บ้านมีกระบวนการจัดตั้งคณะทำงานในระดับหมู่บ้าน เพื่อกำหนดแนวทางการจัดการขยะต้นทางของหมู่บ้าน การจัดทำ “ธรรมนูญพลเมือง” เรื่องการบริหารจัดการขยะเป็นข้อตกลงภายในหมู่บ้านและเทศบาลทุกครัวเรือนผ่านการอบรมให้ความรู้เรื่องการคัดแยกขยะด้วยวิธี 3Rs กำหนดรูปแบบการจัดการขยะตั้งแต่ต้นทาง กลางทาง ปลายทาง ส่งผลให้บ้านเวียงจอมจ้อเป็นหมู่บ้านคัดแยกขยะ 100%

4. กาดน้อยฮีมอิงตลาดสด 3 ข. ประสบความสำเร็จจากกระบวนการมีส่วนร่วมของประชาชนเป็นปัจจัยหลักในความสำเร็จ ปัจจัยหลักที่มีผลต่อความสำเร็จคือประชาชน โดยใช้ “ธรรมนูญแม่ค้า” เป็นปัจจัยในการขับเคลื่อนให้ประชาชนได้จัดการตนเองและมีส่วนร่วมในการบริหารจัดการทุกขั้นตอนภายใต้กระบวนการตลาดสดสามขอ คือ หนึ่งขอคือ ข. เขียวสิ่งแวดล้อม มีข้อบังคับกฎระเบียบเรื่องการบำรุงรักษาสิ่งแวดล้อมภายในตลาดและบังคับใช้อย่างจริงจัง สองขอคือ ข.แข็งเศรษฐกิจ การสร้างตลาดธรรมดาทั่วไปให้เป็นตลาดปลาน้ำอิง สามขอ คือ ข.เข้มสุขภาพ พัฒนาให้เป็นตลาดที่เป็นมิตรกับสุขภาพ

 **ผลที่ได้รับจากการศึกษาดูงาน**

1.การจะทำงานให้ถูกต้องตามระเบียบและข้อสั่งการต่าง ๆ และถูกใจของชาวบ้านผู้รับบริการ ก่อนอื่น ต้องเริ่มจากการหยิบยกเอาประเด็นตามหัวข้อในแบบประเมินประสิทธิภาพขององค์กรปกครองส่วนท้องถิ่น LPA มาใช้เป็นแนวทางในการปฏิบัติงาน ซึ่งในแบบประเมินฯ จะมีรายละเอียดปลีกย่อยอธิบายไว้อย่างชัดเจนว่าเราจะต้องทำอะไรบ้าง และทำอย่างไร การปฏิบัติงานจึงจะถูกต้องและมีประสิทธิภาพ ซึ่งแบบประเมินมี 5 หัวข้อ แบ่งตามลักษณะงานไว้แล้ว ถ้าเราสามารถปฏิบัติตามหัวข้อที่กำหนดไว้ได้ ผลงานขององค์กรก็จะมีประสิทธิภาพ และประสิทธิผล และที่สำคัญประการหนึ่งคือความรักความสามัคคีของคนภายในองค์กรเอง ต้องทำงานร่วมกันอย่างสามัคคี เป็นอันหนึ่งอันเดียวกัน ช่วยเหลือเกื้อกูลซึ่งกันและกัน รับฟังและช่วยกันแก้ไขปัญหาต่าง ๆ การทำงานทุกอย่างต้องมีการรายงานผลให้ผู้บังคับบัญชา ผู้บริหาร สมาชิกสภาฯ รับทราบด้วย เพื่อจะได้เกิดความร่วมแรงร่วมใจ ซึ่งการที่เราจะปฏิบัติงานให้ได้ตามมาตรฐานต้องอาศัยความร่วมมือของทุกภาคส่วน มิใช่ของบุคคลใดบุคคลหนึ่งเท่านั้น เมื่อเราปฏิบัติงานได้เป็นไปตามมาตรฐานเราก็จะทำงานได้อย่างสะดวก และห่างไกลจากการถูกชี้มูลจากหน่วยตรวจสอบต่างๆได้ และชาวบ้านผู้รับบริการก็จะศรัทธาและเชื่อมั่นในการทำงานขององค์กร และให้ความร่วมมือกับองค์กรได้เป็นอย่างดี

2.การบริหารจัดการขยะของเทศบาลในช่วงที่ผ่านมามีปริมาณขยะจำนวนมาก จึงเกิดแนวความคิดที่จะจัดการกับขยะต้นทาง กลางทาง และปลายทาง สำหรับขยะต้นทางได้มีการส่งเสริมให้ความรู้กับชาวบ้านในการคัดแยกขยะทั้งขยะเปียก ขยะแห้ง ขยะอันตราย ขยะมีพิษ ให้ชาวบ้านได้รู้จักวิธีการคัดแยกก่อน โดยแรกเริ่มได้เริ่มจากกลุ่มชาวบ้านเป็นกลุ่มเล็ก ๆ ที่สมัครใจร่วมโครงการ แล้วชาวบ้านที่ปฏิบัติตามเห็นผลจึงขยายวงกว้างขึ้น สำหรับขยะที่ประเภทขวดแก้ว พลาสติก ก็จะมีเอกชนมารับซื้อ ประเภทกล่องนม กล่องน้ำผลไม้ รวบรวมไว้ขายให้บริษัทSCG กระป๋องน้ำอัดลมขายให้บริษัทโค้ก ถุงพลาสติกรวบรวมแล้วอัดเป็นก้อนขายได้และนำเงินมาต่อยอดในการพัฒนาหมู่บ้านได้อีกทาง ทางเทศบาลมีการดำเนินโครงการประกวดหมู่บ้านเรื่องการจัดการขยะ โดยให้เป็นเงินรางวัลในการพัฒนาหมู่บ้าน ทำให้หมู่บ้านกระตือรือร้นในการบริหารจัดการขยะมากขึ้น เทศบาลมีเตาเผาขยะซึ่งเมื่อก่อนต้องเผาทุกวัน แต่ปัจจุบันเผาสัปดาห์ละ 3 วัน แสดงให้เห็นว่าปริมาณขยะปลายทางลดลงจากเดิมเป็นอย่างมาก

**9.3 ด้านการบริหารจัดการขยะ ณ องค์การบริหารส่วนตำบลเมืองพาน อ.พาน จ.เชียงราย**

  ปัญหาการจัดการขยะมูลฝอยเป็นหนึ่งปัญหาที่องค์กรปกครองส่วนท้องถิ่นหลายแหล่งประสบปัญหาอยู่ ไม่ว่าจะเป็นปัญหาการเก็บขนไม่หมด ขยะตกค้าง วิธีการกำจัดอย่างถูกวิธี ปัญหาเหล่านี้เป็นปัญหาที่สะสมมานาน และมีสาเหตุมาจากปัจจัยหลายประการเช่น การเพิ่มขึ้นอย่างรวดเร็วของปริมาณขยะมูลฝอย ซึ่งเป็นผลมาจากการเพิ่มขึ้นของประชากร และสภาพทางเศรษฐกิจที่ดีขึ้น ซึ่งจังหวัดเชียงรายนับว่าเป็นจังหวัดที่ได้รับผลกระทบทั้งทางบวกและทางลบ จากการขยายตัวทางเศรษฐกิจ ปริมาณขยะมูลฝอยรวมในจังหวัดเชียงรายมีปริมาณ 727 ตันต่อวัน อัตราการผลิตขยะมูลฝอย 1.08 กก./วัน ซึ่งองค์การบริหารส่วนตำบลเมืองพาน ก็ได้เป็นอีกหนึ่งองค์กรปกครองส่วนท้องถิ่นที่เจอกับปัญหาขยะเพราะต้องใช้งบประมาณจำนวนมากในการนำขยะไปทิ้งที่อำเภอฮอด จังหวัดเชียงใหม่ ปี พ.ศ.2556 มีประชากร 10,951 คน ปริมาณขยะ 16,329 กิโลกรัมต่อสัปดาห์ จากจำนวนประชากรที่มีจำนวนมาก อีกทั้งองค์การบริหารส่วนตำบลเมืองพานยังไม่มีพื้นที่ในการกำจัดขยะมูลฝอย ทำให้ต้องมีการจ้างภาคเอกชนเข้ามาขนลำเลียงขยะมูลฝอยไปกำจัดที่จังหวัดเชียงใหม่ซึ่งการขนลำเลียงหนึ่งครั้งต่อสัปดาห์ เดือนละสี่ครั้ง หรืออาจจะมากกว่า คิดเป็นเงินครั้งละ 55,000 บาท ทำให้เสียงบประมาณในการจัดการเป็นเงิน 2 ล้านกว่าบาทและคนในชุมชนยังขาดความรู้เรื่องการจัดการขยะมูลฝอยและการมีส่วนร่วมที่ดี เนื่องจากมีการจ่ายค่าจัดการขยะให้กับอบต.เมืองพานเดือนละ 20 บาทต่อครัวเรือนแล้ว จึงทำให้มีปัญหาขยะมูลฝอยเกิดขึ้น หลายฝ่ายพยายามหามาตรการเพื่อแก้ไขปัญหา

ซึ่งอบต.เมืองพานเป็นองค์กรปกครองส่วนท้องถิ่นที่ดำเนินการด้านการจัดการขยะมูลฝอยอย่างจริงจังจนสามารถขึ้นมาเป็นต้นแบบด้านการบริหารจัดการขยะในระดับประเทศได้ ซึ่งการเริ่มต้นของการดำเนินกิจกรรมต่างๆ เกิดขึ้นจากปัญหาไม่มีบ่อขยะในพื้นที่ การวิเคราะห์ปัญหาแบบSWAT Analysis และ PDCA จึงถูกนำมาใช้

เมื่อกิจกรรมต่าง ๆ ในการดำรงชีวิตของคนทำให้เกิดขยะมูลฝอยอย่างหลีกเลี่ยงไม่ได้ การจัดการขยะมูลฝอยจึงเป็นสิ่งสำคัญจึงให้ชุมชนดำเนินกิจกรรม 3Rs คือ Reduce (การลดการใช้) Reuse (การใช้ซ้ำ) และRecycle (การนำกลับมาใช้ใหม่) ซึ่งหลังจากนั้นสิ่งที่เกินกว่าความสามารถและเทคโนโลยีที่ชุมชนจะสามารถดำเนินการได้คือ การแปรรูปเพื่อเป็นพลังงาน และสุดท้ายสิ่งที่เหลือน้อยที่สุดแล้วจึงนำไปกำจัดอย่างปลอดภัย

หลังผ่านกระบวนการวางแผนงานแล้ว องค์การบริหารส่วนตำบลเมืองพานได้ขอความร่วมมือผู้นำชุมชนทั้งท้องที่ และท้องถิ่น ซึ่งประกอบด้วยผู้บริหาร กำนัน ผู้ใหญ่บ้าน สมาชิกสภาองค์การบริหารส่วนตำบล อาสาสมัครสาธารณสุขประจำหมู่บ้าน และเจ้าหน้าที่อบต.ทุกคน โดยมอบเงินสนับสนุนกิจกรรมให้กับทุกหมู่บ้าน หมู่บ้านละ 15,000 บาท เพื่อสร้างกิจกรรมลดปริมาณขยะ และมีการตรวจประเมินหมู่บ้านเป็นระยะๆโดยผลการดำเนินการพบว่าก่อนมีการจัดการขยะ อบต.ต้องเสียงบประมาณมากกว่าเดือนละสองแสนบาทในการกำจัดขยะมูลฝอย ซึ่งในปัจจุบันเสียงบประมาณเพียงเดือนละประมาณหนึ่งแสนบาท ซึ่งสามารถลดค่าใช้จ่ายได้มากกว่าร้อยละ 50 ซึ่งหมู่บ้านที่สามารถทำคะแนนประเมินอยู่ในระดับเพชร(มากกว่า90 คะแนน) จะได้รับเงินอุดหนุนเพื่อการพัฒนาหมู่บ้านพิเศษมากกว่างบปรกติ

**โครงการขยะเปลี่ยนเป็นบุญเพื่อสาธารณะประโยชน์ในชุมชน บ้านป่ากว๋าว หมู่ที่ 9**

ผู้นำชุมชนมีการรณรงค์รับบริจาคขยะรีไซเคิลเพื่อนำมาซื้อโต๊ะ เก้าอี้ พัดลม รวมถึงของใช้ที่จำเป็นมาเป็นของส่วนกลางของหมู่บ้าน กิจกรรมรับบริจาคมีทุกเดือนโดยคณะทำงานจิตอาสาของหมู่บ้านพร้อมผู้นำชุมชนจะใช้รถอีแต๋นออกรับบริจาคขยะรีไซเคิลในหมู่บ้าน แล้วนำมาคัดแยกประเภทขายแล้วลงบัญชีประจำเดือน ปัญหาในการดำเนินงานช่วงปีแรกคือชาวบ้านบางส่วนไม่ให้ความร่วมมือ เมื่อกิจกรรมสามารถดำเนินจนเห็นเป็นรูปธรรมปัจจุบันที่การเพิ่มขึ้นของสมาชิกอย่างต่อเนื่องจนครบทุกหลังคาเรือน

 **บ้านป่าส้าน หมู่ที่ 10 หมู่บ้านนำวิถีชุมชนมาใช้ในการขับเคลื่อนการจัดการขยะ**

หมู่บ้านพึ่งพาตนเอง วิถีแห่งเกษตรผสมผสม พัฒนานวัตกรรม นำวิถีชุมชนเข้ามาบริหารจัดการเพื่อลดปริมาณขยะมูลฝอยในชุมชน การดึงกลุ่มเยาวชนมาร่วมเป็นอีกหนึ่งตัวแปรหลักในการรวบรวมขยะรีไซเคิลเพื่อจำหน่าย การพัฒนาผลิตภัณฑ์ชุมชนโดยการนำสิ่งเหลือใช้มาพัฒนาสิ่งประดิษฐ์ อาทิ กบคอนโด (การเลี้ยงกบในขวดพลาสติกที่เหลือใช้) การนำเสื่อน้ำมันที่หมดอายุการใช้งานแล้วมาฆ่าหญ้าเพื่อลดการใช้สารเคมี การเลี้ยงไก่ในบ้านเพื่อกำจัดขยะอินทรีย์ การสร้างเตาแก๊สแกลบชีวะมวลเพื่อเป็นแหล่งพลังงานจากวัสดุเหลือใช้ในชุมชน

**บ้านหนองบัวใต้ หมู่ที่ 20 น้อมนำปรัชญาเศรษฐกิจพอเพียงเพื่อการพัฒนาที่ยั่งยืน**

“ปรัชญาเศรษฐกิจพอเพียง” รากฐานของชีวิตของคนไทยอย่างแท้จริง การพัฒนาชุมชนในองค์รวม การจัดกิจกรรมสายตรวจเยาวชนเพื่อให้คะแนนบ้านเรือนของประชาชน การมอบรางวัลบ้านต้นแบบให้กับครัวเรือนที่มีความโดดเด่นในด้านต่าง ๆ การจัดกิจกรรมการลดการใช้ถุงพลาสติกในชีวิตประจำวัน เช่น การใช้กระติ๊บห่อข้าวแทนการห่อด้วยถุงพลาสติกในงานบุญต่างๆ ของชุมชน จนกลายเป็นชุมชนต้นแบบของจังหวัดเชียงราย

**บ้านป่ากว๋าวทองกวาง หมู่ที่ 25 ความร่วมมือของชุมชนจนปริมาณขยะลดลงอย่างเป็นรูปธรรม**

ปริมาณขยะจาก 1,096 กิโลกรัมต่อสัปดาห์ เหลือน้อยกว่า 100 กิโลกรัมต่อสัปดาห์ เป็นบทพิสูจน์ถึงความสามารถของผู้นำในการนำพาหมู่บ้านลดปริมาณขยะได้อย่างเป็นรูปธรรม ซึ่งได้แบ่งหัวหน้าหมวดในการชั่งปริมาณขยะรายครัวเรือนก่อนนำขึ้นรถเก็บขยะของทางอบต. ธนาคารขยะในหมู่บ้านปันผลรายปีเป็นเงินรวมถึงเป็นของใช้ในครัวเรือน การสร้างเสวียนเพื่อรองรับขยะอินทรีย์ การเลี้ยงไก่ชนเพื่อจัดจำหน่ายและกำจัดขยะอินทรีย์ในครัวเรือน การทำน้ำหมักจากเศษผักผลไม้เพื่อใช้เป็นน้ำยาซักล้างในชุมชน การรับบริจาคถุงพลาสติกเพื่อจัดจำหน่าย

 **ชุมชนวัดร้องหลอด โครงการสังฆทานต่อบุญ**

วัดร้องหลอด เริ่มโครงการสังฆทานต่อบุญ โดยร่วมมือกับโรงพยาบาลส่งเสริมสุขภาพประจำตำบลเมืองพาน โดยเปลี่ยนจากสิ่งของในสังฆทานทั่วไปเป็นของใช้จำเป็นสำหรับผู้ป่วยยากไร้ และร่วมสร้างศูนย์เก็บอุปกรณ์ช่วยเหลือผู้ป่วย เพื่อช่วยเหลือผู้ป่วยนอกพื้นที่ตำบลเมืองพาน

          **ผลที่ได้รับจากการศึกษาดูงาน**

1.ก่อนที่จะเริ่มดำเนินการโครงการใดๆ ต้องมีการตั้งประเด็นขึ้นมาก่อนว่า ปัญหาหลักที่เราต้องการแก้ไขคืออะไร แล้วต้องทำการระดมความคิด ระดมสมองจากทุกหน่วยงานและทุกภาคส่วนเพื่อช่วยกันหาแนวทางแก้ไขปัญหา และเป็นการสร้างความร่วมมือร่วมใจจากผู้ที่เกี่ยวข้อง โดยการบูรณาการการทำงานร่วมกันระหว่างภาครัฐและเอกชน จะทำให้ได้องค์ความรู้ที่ดี และตอบโจทย์ปัญหาที่เกิดขึ้นได้อย่างครอบคลุม การรับฟังความคิดเห็นของทุกภาคส่วนมีประโยชน์เป็นอย่างมากในการสร้างองค์ความรู้ที่หลากหลาย

2. การให้รางวัลเป็นสิ่งจูงใจ ยังคงใช้ได้ดีในทุกยุคสมัย การเริ่มโครงการใดๆ ก็ตามถ้ามีรางวัลเป็นสิ่งจูงใจจะสามารถสร้างความสนใจในโครงการนั้นๆได้เป็นอย่างดี

3. การต่อยอดความคิดเป็นสิ่งสำคัญที่จะทำให้การทำงานมีความต่อเนื่อง และหลากหลายมากขึ้น ทำให้การทำงานแก้ไขปัญหาด้านต่างๆ สามารถดำเนินการไปได้ด้วยดี

4. การบูรณาการความร่วมมือกับหน่วยงานต่าง ๆ และชาวบ้าน เป็นหัวใจสำคัญของการแก้ไขปัญหาต่างๆ เพราะถ้าเรามีองค์ความรู้ที่ดีและได้รับความร่วมมือ งานที่ต้องการดำเนินการจะสามารถดำเนินการได้อย่างมีประสิทธิภาพ และบรรลุวัตถุประสงค์ได้

 **10. ประโยชน์และผลที่จะนำมาใช้กับหน่วยงาน**

 **ประโยชน์จากการศึกษาดูงาน**

 คณะผู้บริหาร สมาชิกสภา อบต. ข้าราชการและพนักงาน มีความรู้ ความเข้าใจ เกี่ยวกับการบริหารจัดการที่ดี การบริหารจัดการขยะ และด้านเศรษฐกิจพอเพียง เพิ่มมากขึ้น และสามารถนำมาปรับใช้ในการทำงานขององค์การบริหารส่วนตำบลเขากระปุกได้ โดยปรับปรุงและพัฒนาการบูรณาการการทำงานร่วมกันของทุกภาคส่วน ทั้งขององค์การบริหารส่วนตำบล ชาวบ้าน วัด สถานศึกษา หน่วยงานราชการต่าง ๆ และการระดมความรู้จากบุคลากรภายในองค์กรเป็นสิ่งสำคัญในการแก้ไขปัญหาและต่อยอดความคิดในการพัฒนาได้เป็นอย่างดี

 **ผลที่จะนำมาใช้กับหน่วยงาน**

 ๑. นำความรู้ที่ได้รับมาถ่ายทอดให้กับประชาชนในพื้นที่ได้รับทราบถึงการใช้หลักเศรษฐกิจพอเพียงในการดำเนินชีวิตอย่างเป็นรูปธรรม

 ๒. นำความรู้ที่ได้รับมาปรับใช้ในการบริหารจัดการขยะในพื้นที่

 3. นำความรู้ที่ได้รับมาปรับใช้กับวิธีคิด ขั้นตอนของการทำงานภายในองค์กรให้ตอบสนองความต้องการของประชาชน และถูกต้องตามระเบียบข้อสั่งการได้ โดยสร้างความพึงพอใจให้กับประชาชนผู้รับบริการควบคู่ไปด้วย

**ที่ประชุม** **- รับทราบ**

**ระเบียบวาระที่ ๔ 4.1 เรื่องพิจารณาการจ่ายขาดเงินสะสมประจำปีงบประมาณ พ.ศ.2563**

**ประธานสภา อบต.เขากระปุก** - ขอเชิญผู้บริหารหรือตัวแทนชี้แจงรายละเอียดการจ่ายขาดเงินสะสมประจำปีงบประมาณ พ.ศ.๒๕๖๓ ต่อที่ประชุมสภา อบต. เพื่อให้สมาชิกสภา อบต. พิจารณา

**ปลัด อบต.เขากระปุก** - ตามระเบียบกระทรวงมหาดไทย ว่าด้วย การรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น (ฉบับที่๔) พ.ศ.๒๕๖๑ ข้อ ๔๓ ให้ยกเลิกความในข้อ ๘๙ ของระเบียบกระทรวงมหาดไทย ว่าด้วย การรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น พ.ศ.๒๕๔๗ ซึ่งแก้ไขเพิ่มเติมโดยระเบียบกระทรวงมหาดไทย ว่าด้วย การรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น (ฉบับที่๒) พ.ศ.๒๕๔๘

“ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไข ดังต่อไปนี้

1. ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วน

ท้องถิ่น ซึ่งเกี่ยวกับ ด้านบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด

1. ได้ส่งสมทบกองทุนส่งเสริมกิจการขององค์กรปกครองส่วนท้องถิ่นแต่ละ

ประเภทตามระเบียบแล้ว

1. ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสาม

เดือนและกันเงินไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น

1. เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้อง

ดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

 ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงสถานะการเงินการคลังขององค์กรปกครองส่วนท้องถิ่นและเสถียรภาพในระยะยาว”

**ประธานสภาอบต.เขากระปุก** - ขอเชิญผู้บริหารหรือผู้แทนรายงานยอดเงินสะสมที่นำไปใช้ได้ ณ ปัจจุบัน ต่อที่ประชุมสภา อบต. เพื่อให้สมาชิกสภาอบต. ใช้เป็นข้อมูลประกอบการพิจารณาต่อไป

**นางพวงเพชร ขำสี -** ขอรายงานยอดเงินสะสมที่นำไปใช้ได้ ณ ปัจจุบัน ต่อที่ประชุมสภา อบต. เพื่อให้

**(รักษาการ ผอ.กองคลัง)** สมาชิกสภาอบต. ใช้เป็นข้อมูลประกอบการพิจารณาใช้จ่ายเงินสะสมตามตามระเบียบกระทรวงมหาดไทย ว่าด้วย การรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น (ฉบับที่๔) พ.ศ.๒๕๖๑ โดยมีรายละเอียดดังนี้

**ข้อมูลเงินสะสม/สำรองจ่ายที่จำเป็น ณ วันที่ ๓๐ พฤศจิกายน ๒๕๖๒**

๑. เงินสะสมที่นำไปใช้ได้ ณ ปัจจุบันหลังจากตรวจสอบยอดเงิน และหักเงินสะสมที่ต้องส่งฝาก ก.ส.ท.หรือ ก.ส.อ.แล้ว จำนวน ๑๘,๐๐๕,๒๙๙.๗๑ บาท

๒. สำรองจ่ายเงินสะสมที่อนุมัติแล้ว แต่ยังไม่ได้ดำเนินการหรืออยู่ระหว่างดำเนินการและยังไม่ได้เบิกจ่าย จำนวน - บาท

๓. กันเงินสะสมสำรองจ่ายเป็นค่าใช้จ่ายด้านบุคลากร(จำนวน ๖ เดือน) จำนวน ๕,๔๖๘,๔๖๐.๐๐ บาท

๔. กันเงินสะสมสำรองจ่ายเป็นค่าใช้จ่ายในการบริหารงานและกรณีที่มี สาธารณภัยเกิดขึ้น ร้อยละ ๑๐ ของงบประมาณรายจ่ายประจำปี พ.ศ.๒๕๖๓ (๔๕,๘๕๘,๔๐๐.๐๐) จำนวน ๔,๕๘๕,๘๔๐.๐๐ บาท

**๕. คงเหลือเงินสะสมที่นำไปใช้จ่ายได้ จำนวน ๗,๙๕๐,๙๙๙.๗๑ บาท**

**ประธานสภาอบต.เขากระปุก** - ขอเชิญผู้บริหารหรือผู้แทนชี้แจงรายละเอียดโครงการจ่ายขาดเงินสะสมประจำปีงบประมาณ พ.ศ.๒๕๖๓ ต่อที่ประชุมสภา อบต. เพื่อให้สมาชิกสภาอบต. พิจารณาต่อไป

**นายณฐพล น้อยสำราญ -** ขอชี้แจงรายละเอียดโครงการจ่ายขาดเงินสะสมประจำปีงบประมาณ พ.ศ.๒๕๖๓

**รองนายก อบต.เขากระปุก** ต่อที่ประชุมสภา อบต. เพื่อให้สมาชิกสภาอบต. พิจารณาดังนี้

ด้วยคณะผู้บริหาร อบต.เขากระปุก ได้พิจารณาโครงการด้านการพัฒนาโครงสร้างพื้นฐานด้านบริการชุมชนและสังคม ซึ่งเป็นกิจการที่จัดทำเพื่อบำบัดความเดือดร้อนของประชาชาชนในตำบลเขากระปุก และอยู่ในแผนพัฒนาของ อบต. เขากระปุก ซึ่งเป็นการดำเนินแก้ไขปัญหาความเดือดร้อนให้แก่ประชาชน จึงขอเสนอโครงการเพื่อจ่ายขาดเงินสะสม ดังนี้

๑.โครงการก่อสร้างถนนคอนกรีตเสริมเหล็กซอยบ้านลุงชุ่ม หมู่ที่ ๑ บ้านหนองโรง ตำบลเขากระปุก อำเภอท่ายาง จังหวัดเพชรบุรี ขนาดกว้าง ๔ เมตร ยาว ๑๓๐ เมตร หนา ๐.๑๕ เมตร หรือมีปริมาตรเทคอนกรีตไม่น้อยกว่า ๗๘ ลบ.ม. และมีพื้นที่เทคอนกรีตไม่น้อยกว่า ๕๒๐ ตร.ม. รายละเอียดตามแบบที่อบต.กำหนด พร้อมติดตั้งป้ายโครงการจำนวน ๑ ป้าย งบประมาณทั้งสิ้น ๒๙๓,๐๐๐ บาท

 เหตุผลความจำเป็น เนื่องจากสภาพถนนเดิมเป็นหลุมเป็นบ่อมีฝุ่นละอองจำนวนมาก

ประชาชนเดินทางสัญจรไปมาไม่สะดวก

 ผลประโยชน์ที่คาดว่าจะได้รับมีครัวเรือนได้รับประโยชน์จำนวน ๕ ครัวเรือน

และประชาชนได้รับประโยชน์ จำนวน ๒๕ คน

๒.โครงการก่อสร้างถนนคอนกรีตเสริมเหล็กซอยบ้านนายวัน หนูอินทร์ หมู่ที่ ๑ บ้านหนองโรง ตำบลเขากระปุก อำเภอท่ายาง จังหวัดเพชรบุรี ขนาดกว้าง ๔ เมตร ยาว ๙๐ เมตร หนา ๐.๑๕ เมตร หรือมีปริมาตรเทคอนกรีตไม่น้อยกว่า ๕๔ ลบ.ม. และมีพื้นที่เทคอนกรีตไม่น้อยกว่า ๓๖๐ ตร.ม. รายละเอียดตามแบบที่อบต.กำหนด พร้อมติดตั้งป้ายโครงการจำนวน ๑ ป้าย งบประมาณทั้งสิ้น ๒๐๓,๐๐๐ บาท

 เหตุผลความจำเป็น เนื่องจากสภาพถนนเดิมเป็นหลุมเป็นบ่อมีฝุ่นละอองจำนวนมาก

ประชาชนเดินทางสัญจรไปมาไม่สะดวก

 ผลประโยชน์ที่คาดว่าจะได้รับมีครัวเรือนได้รับประโยชน์จำนวน ๕ ครัวเรือน

และประชาชนได้รับประโยชน์ จำนวน ๒๕ คน

๓.โครงการก่อสร้างถนนคอนกรีตเสริมเหล็กซอย ๔ (สายบ้านนายพุด - บ้านนางชุติมา) หมู่ที่ ๒ บ้านหนองตาฉาว ตำบลเขากระปุก อำเภอท่ายาง จังหวัดเพชรบุรี ขนาดกว้าง ๔ เมตร ยาว ๒๑๐ เมตร หนา ๐.๑๕ เมตร หรือมีปริมาตรเทคอนกรีตไม่น้อยกว่า ๑๒๖ ลบ.ม. และมีพื้นที่เทคอนกรีตไม่น้อยกว่า ๘๔๐ ตร.ม. พร้อมวางท่อ พี.วี.ซี. ขนาดเส้นผ่าศูนย์กลาง ๘ นิ้ว จำนวน ๑๒ เมตร รายละเอียดตามแบบที่ อบต.กำหนด พร้อมติดตั้งป้ายโครงการจำนวน ๑ ป้าย งบประมาณทั้งสิ้น ๔๘๒,๐๐๐ บาท

 เหตุผลความจำเป็น เนื่องจากสภาพถนนเดิมเป็นหลุมเป็นบ่อมีฝุ่นละอองจำนวนมาก

ประชาชนเดินทางสัญจรไปมาไม่สะดวก

 ผลประโยชน์ที่คาดว่าจะได้รับมีครัวเรือนได้รับประโยชน์ จำนวน ๕ ครัวเรือน

และประชาชนได้รับประโยชน์ จำนวน ๒๐ คน

๔.โครงการก่อสร้างถนนคอนกรีตเสริมเหล็กซอย ๕ (ซอยข้างโรงเรียนบ้านเขากระปุก) หมู่ที่ ๓ บ้านเขากระปุก ตำบลเขากระปุก อำเภอท่ายาง จังหวัดเพชรบุรี ขนาดกว้าง ๔ เมตร ยาว ๒๐๘ เมตร หนา ๐.๑๕ เมตร หรือมีปริมาตรเทคอนกรีตไม่น้อยกว่า ๑๒๔.๘๐ ลบ.ม. และมีพื้นที่เทคอนกรีตไม่น้อยกว่า ๘๓๒ ตร.ม. รายละเอียดตามแบบที่อบต.กำหนด พร้อมติดตั้งป้ายโครงการจำนวน ๑ ป้าย งบประมาณทั้งสิ้น ๔๖๙,๐๐๐ บาท

 เหตุผลความจำเป็น เนื่องจากสภาพถนนเดิมเป็นหลุมเป็นบ่อมีฝุ่นละอองจำนวนมาก

ประชาชนเดินทางสัญจรไปมาไม่สะดวก

 ผลประโยชน์ที่คาดว่าจะได้รับมีครัวเรือนได้รับประโยชน์ จำนวน ๗ ครัวเรือน

และประชาชนได้รับประโยชน์ จำนวน ๔๕ คน

๕.โครงการก่อสร้างบล๊อคคอนเวริส์บริเวณบ้านนายภิภพ หมู่ที่ ๔ บ้าน บ่อประหัง ตำบลเขากระปุก อำเภอท่ายาง จังหวัดเพชรบุรี ขนาดกว้าง ๑.๕๐ เมตร สูง ๑.๕๐ เมตร จำนวน ๒ ช่องทางน้ำ รายละเอียดตามแบบที่อบต.กำหนด พร้อมติดตั้งป้ายโครงการจำนวน ๑ ป้าย งบประมาณทั้งสิ้น ๓๔๙,๐๐๐ บาท

เหตุผลความจำเป็น เพื่อป้องกันการกัดเซาะผิวทางจราจรไม่ให้เกิดการเกิดการชำรุดเสียหาย และเพื่อให้ประชาชนสัญจรไปมาได้สะดวกในช่วงฤดูฝน

 ผลประโยชน์ที่คาดว่าจะได้รับ มีครัวเรือนได้รับประโยชน์ จำนวน ๕ ครัวเรือน

และประชาชนได้รับประโยชน์ จำนวน ๒๐ คน

๖.โครงการก่อสร้างถนนคอนกรีตเสริมเหล็ก ซอย ๔ หมู่ที่ ๖ บ้านหนองเอื้อง ตำบลเขากระปุก อำเภอท่ายางจังหวัดเพชรบุรี ขนาดกว้าง ๕ เมตร ยาว ๑๗๕ เมตร หนา ๐.๑๕ เมตร หรือมีปริมาตรเทคอนกรีตไม่น้อยกว่า ๑๓๑.๒๕ ลบ.ม. และพื้นที่เทคอนกรีตไม่น้อยกว่า ๘๗๕ ตร.ม. รายละเอียดตามแบบที่อบต.กำหนดพร้อมติดตั้งป้ายโครงการจำนวน ๑ ป้าย งบประมาณทั้งสิ้น ๔๘๙,๐๐๐ บาท

 เหตุผลความจำเป็น เนื่องจากสภาพถนนเดิมเป็นหลุมเป็นบ่อมีฝุ่นละอองจำนวนมาก

ประชาชนเดินทางสัญจรไปมาไม่สะดวก

 ผลประโยชน์ที่คาดว่าจะได้รับมีครัวเรือนได้รับประโยชน์ จำนวน ๔๐ ครัวเรือน

และประชาชนได้รับประโยชน์ จำนวน ๑๐๐ คน

๗.โครงการก่อสร้างถนนคอนกรีตเสริมเหล็กซอย ๓ หมู่ที่ ๗ บ้านหนองซอ ตำบลเขากระปุก อำเภอท่ายาง จังหวัดเพชรบุรี ขนาดกว้าง ๔ เมตร ยาว ๒๑๐ เมตร หนา ๐.๑๕ เมตร หรือมีปริมาตรเทคอนกรีตไม่น้อยกว่า ๑๒๖ ลบ.ม. และพื้นที่เทคอนกรีตไม่น้อยกว่า ๘๔๐ ตร.ม. พร้อมวางท่อคอนกรีตเสริมเหล็ก ขนาดเส้นผ่าศูนย์กลาง ๐.๖๐ เมตร จำนวน ๑ แห่ง รายละเอียดตามแบบที่อบต.กำหนด พร้อมติดตั้งป้ายโครงการจำนวน ๑ ป้ายงบประมาณทั้งสิ้น ๔๘๒,๐๐๐ บาท

เหตุผลความจำเป็น เนื่องจาก สภาพถนนเดิมเป็นหลุมเป็นบ่อมีฝุ่นละอองจำนวนมาก

ประชาชนเดินทางสัญจรไปมาไม่สะดวก

 ผลประโยชน์ที่คาดว่าจะได้รับ มีครัวเรือนได้รับประโยชน์ จำนวน ๕๕ ครัวเรือน

และประชาชนได้รับประโยชน์ จำนวน ๑๒๐ คน

๘.โครงการก่อสร้างถนนคอนกรีตเสริมเหล็ก ซอย ๕ หมู่ที่ ๘ บ้านหุบเฉลา ตำบลเขากระปุก อำเภอท่ายาง จังหวัดเพชรบุรี ขนาดกว้าง ๔ เมตร ยาว ๒๒๐ เมตร หนา ๐.๑๕ เมตร หรือมีปริมาตรเทคอนกรีตไม่น้อยกว่า ๑๓๒ ลบ.ม. และพื้นที่เทคอนกรีตไม่น้อยกว่า ๘๘๐ ตร.ม. รายละเอียดตามแบบที่อบต.กำหนดพร้อมติดตั้งป้ายโครงการจำนวน ๑ ป้าย งบประมาณทั้งสิ้น ๔๙๖,๐๐๐บาท

เหตุผลความจำเป็น เนื่องจาก สภาพถนนเดิมเป็นหลุมเป็นบ่อมีฝุ่นละอองจำนวนมาก

ประชาชนเดินทางสัญจรไปมาไม่สะดวก

 ผลประโยชน์ที่คาดว่าจะได้รับมีครัวเรือนได้รับประโยชน์ จำนวน ๓๕ ครัวเรือน

และประชาชนได้รับประโยชน์ จำนวน ๗๐ คน

๙.โครงการปรับปรุงถนนลูกรังซอย ๒ หมู่ที่ ๙ บ้านโป่งเกตุ ตำบลเขากระปุก อำเภอท่ายาง จังหวัดเพชรบุรี ขนาดกว้าง ๕ เมตร ยาว ๕๕๐ เมตร โดยลงหินคลุกปริมาตรไม่น้อยกว่า ๗๗๐ ลบ.ม. และมีพื้นที่ลงหินคลุกไม่น้อยกว่า ๒,๗๕๐ ตร.ม. รายละเอียดตามแบบที่อบต.กำหนดพร้อมติดตั้งป้ายโครงการจำนวน ๑ ป้าย งบประมาณทั้งสิ้น ๔๗๔,๖๐๐บาท

 เหตุผลความจำเป็น เนื่องจาก สภาพถนนเดิมเป็นหลุมเป็นบ่อมีฝุ่นละอองจำนวนมาก

ประชาชนเดินทางสัญจรไปมาไม่สะดวก

 ผลประโยชน์ที่คาดว่าจะได้รับมีครัวเรือนได้รับประโยชน์ จำนวน ๕๐ ครัวเรือน

และประชาชนได้รับประโยชน์ จำนวน ๑๓๐ คน

๑๐.โครงการก่อสร้างถนนคอนกรีตเสริมเหล็ก ซอย ๓ หมู่ที่ ๑๐ บ้านห้วยหินเพลิง ตำบลเขากระปุก อำเภอท่ายาง จังหวัดเพชรบุรี ขนาดกว้าง ๕ เมตร ยาว ๑๗๕ เมตร หนา ๐.๑๕ เมตร หรือมีปริมาตรเทคอนกรีตไม่น้อยกว่า ๑๓๑.๒๕ ลบ.ม. และพื้นที่เทคอนกรีตไม่น้อยกว่า ๘๗๕ ตร.ม.รายละเอียดตามแบบที่อบต.กำหนด พร้อมติดตั้งป้ายโครงการจำนวน ๑ ป้าย งบประมาณทั้งสิ้น ๔๘๙,๐๐๐ บาท

 เหตุผลความจำเป็น เนื่องจาก สภาพถนนเดิมเป็นหลุมเป็นบ่อมีฝุ่นละอองจำนวนมาก

ประชาชนเดินทางสัญจรไปมาไม่สะดวก

 ผลประโยชน์ที่คาดว่าจะได้รับ มีครัวเรือนได้รับประโยชน์ จำนวน ๓๕ ครัวเรือน

และประชาชนได้รับประโยชน์ จำนวน ๗๐ คน

๑๑.โครงการวางท่อระบายน้ำบริเวณร้านค้าวัสซำ หมู่ที่ ๑๐ บ้านห้วย หินเพลิง ตำบลเขากระปุก อำเภอท่ายาง จังหวัดเพชรบุรี โดยวางท่อคอนกรีตเสริมเหล็ก ขนาดเส้นผ่าศูนย์กลาง ๐.๘๐ เมตร ระยะทาง ๔๒ เมตร รายละเอียดตามแบบที่อบต.กำหนด พร้อมติดตั้งป้ายโครงการจำนวน ๑ ป้าย งบประมาณทั้งสิ้น ๑๐๘,๐๐๐ บาท

เหตุผลความจำเป็น เนื่องจาก เกิดน้ำท่วมขังในฤดูฝน และทำให้น้ำล้นข้ามถนนเป็นจำนวนมาก อาจก่อให้เกิดอุบัติเหตุแก่ประชาชนที่เดินทางสัญจรไปมา

 ผลประโยชน์ที่คาดว่าจะได้รับ มีครัวเรือนได้รับประโยชน์ จำนวน ๓๕ ครัวเรือน

และประชาชนได้รับประโยชน์ จำนวน ๗๐ คน

๑๒.โครงการก่อสร้างถนนคอนกรีตเสริมเหล็ก ซอย ๕ หมู่ที่ ๑๑ บ้านโป่งเกตุบน ตำบลเขากระปุก อำเภอท่ายาง จังหวัดเพชรบุรี ขนาดกว้าง ๕ เมตร ยาว ๑๗๕ เมตร หนา ๐.๑๕ เมตร หรือมีปริมาตรเทคอนกรีตไม่น้อยกว่า ๑๓๑.๒๕ ลบ.ม. และมีพื้นที่เทคอนกรีตไม่น้อยกว่า ๘๗๕ ตร.ม. รายละเอียดตามแบบที่อบต.กำหนด พร้อมติดตั้งป้ายโครงการจำนวน ๑ ป้าย งบประมาณทั้งสิ้น ๔๘๙,๐๐๐ บาท

 เหตุผลความจำเป็น เนื่องจาก สภาพถนนเดิมเป็นหลุมเป็นบ่อมีฝุ่นละอองจำนวนมาก

ประชาชนเดินทางสัญจรไปมาไม่สะดวก

 ผลประโยชน์ที่คาดว่าจะได้รับ มีครัวเรือนได้รับประโยชน์ จำนวน ๕๔ ครัวเรือน

และประชาชนได้รับประโยชน์ จำนวน ๑๒๐ คน

๑๓.โครงการก่อสร้างถนนคอนกรีตเสริมเหล็กซอยบ้านนายยม ปานรอด หมู่ที่ ๑๒ บ้านหนองโรงล่าง ตำบลเขากระปุก อำเภอท่ายาง จังหวัดเพชรบุรี ขนาดกว้าง ๔ เมตร ยาว ๒๑๕ เมตร หนา ๐.๑๕ เมตร หรือมีปริมาตรเทคอนกรีตไม่น้อยกว่า ๑๒๙ ลบ.ม. และมีพื้นที่เทคอนกรีตไม่น้อยกว่า ๘๖๐ ตร.ม. รายละเอียดตามแบบที่อบต.กำหนด พร้อมติดตั้งป้ายโครงการจำนวน ๑ ป้าย งบประมาณทั้งสิ้น ๔๘๕,๐๐๐ บาท

 เหตุผลความจำเป็น เนื่องจาก สภาพถนนเดิมเป็นหลุมเป็นบ่อมีฝุ่นละอองจำนวนมาก

ประชาชนเดินทางสัญจรไปมาไม่สะดวก

 ผลประโยชน์ที่คาดว่าจะได้รับ มีครัวเรือนได้รับประโยชน์ จำนวน ๗ ครัวเรือน

และประชาชนได้รับประโยชน์ จำนวน ๓๕ คน

๑๔.โครงการก่อสร้างถนนคอนกรีตเสริมเหล็ก ซอยเศรษฐีน้ำใจ หมู่ที่ ๑๓ บ้านเขาอ่างแก้ว ตำบลเขากระปุก อำเภอท่ายาง จังหวัดเพชรบุรี ขนาดกว้าง ๕ เมตร ยาว ๑๗๕ เมตร หนา ๐.๑๕ เมตร หรือมีปริมาตรเทคอนกรีตไม่น้อยกว่า ๑๓๑.๒๕ ลบ.ม. และพื้นที่เทคอนกรีตไม่น้อยกว่า ๘๗๕ ตร.ม. รายละเอียดตามแบบที่อบต.กำหนด พร้อมติดตั้งป้ายโครงการจำนวน ๑ ป้าย งบประมาณทั้งสิ้น ๔๘๙,๐๐๐ บาท

 เหตุผลความจำเป็น เนื่องจากสภาพถนนเดิมเป็นหลุมเป็นบ่อมีฝุ่นละอองจำนวนมาก

ประชาชนเดินทางสัญจรไปมาไม่สะดวก

 ผลประโยชน์ที่คาดว่าจะได้รับ มีครัวเรือนได้รับประโยชน์ จำนวน ๖๐ ครัวเรือน

และประชาชนได้รับประโยชน์ จำนวน ๑๘๐ คน

๑๕.โครงการก่อสร้างถนนคอนกรีตเสริมเหล็ก ซอยบ้านนายประหยัด พ่วงแสง หมู่ที่ ๑๔ บ้านผาน้ำหยด ตำบลเขากระปุก อำเภอท่ายาง จังหวัดเพชรบุรี ขนาดกว้าง ๔ เมตร ยาว ๒๒๐ เมตร หนา ๐.๑๕ เมตร หรือมีปริมาตรเทคอนกรีตไม่น้อยกว่า ๑๓๒ ลบ.ม.และพื้นที่เทคอนกรีตไม่น้อยกว่า ๘๘๐ ตร.ม. รายละเอียดตามแบบที่อบต.กำหนด พร้อมติดตั้งป้ายโครงการจำนวน ๑ ป้ายงบประมาณทั้งสิ้น ๔๙๖,๐๐๐ บาท

 เหตุผลความจำเป็น เนื่องจาก สภาพถนนเดิมเป็นหลุมเป็นบ่อมีฝุ่นละอองจำนวนมาก

ประชาชนเดินทางสัญจรไปมาไม่สะดวก

 ผลประโยชน์ที่คาดว่าจะได้รับ มีครัวเรือนได้รับประโยชน์ จำนวน ๒๐ ครัวเรือน

และประชาชนได้รับประโยชน์ จำนวน ๘๐ คน

๑๖.โครงการปรับปรุงถนนลูกรัง หมู่ที่ ๑ - หมู่ที่ ๑๔ บริเวณ ซอย ๓ หมู่ที่ ๓ บ้านเขากระปุก เชื่อมต่อ ซอย ๘ หมู่ที่ ๑๒ บ้านหนองโรงล่าง ตำบลเขากระปุก อำเภอท่ายาง จังหวัดเพชรบุรี โดยปรับเกรดถนนลูกรังพร้อมบดอัด ขนาดกว้าง ๕ เมตร ยาว ๕,๕๐๐ เมตร หรือมีปริมาณพื้นปรับเกรดที่ไม่น้อยกว่า ๒๗,๕๐๐ ตารางเมตร รายละเอียดตามแบบที่ อบต.กำหนดพร้อมติดตั้งป้ายโครงการจำนวน ๑ ป้าย งบประมาณทั้งสิ้น ๔๕๘,๐๐๐ บาท

เหตุผลความจำเป็น เนื่องจาก สภาพถนนเดิมเป็นหลุมเป็นบ่อประชาชนเดินทางสัญจรไปมาไม่สะดวก

 ผลประโยชน์ที่คาดว่าจะได้รับ มีครัวเรือนได้รับประโยชน์ จำนวน ๓๕๐ ครัวเรือน

และประชาชนได้รับประโยชน์ จำนวน ๑,๔๐๐ คน

**รวมโครงการทั้งสิ้น จำนวน ๑๖ โครงการ งบประมาณรวมทั้งสิ้น** **๖,๗๕๑,๖๐๐ บาท**

**ประธานสภา อบต.เขากระปุก - เพื่อให้เป็นไปตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่๔) พ.ศ.๒๕๖๑ ข้อ ๘๙ ผมขอมติที่ประชุมว่าอนุมัติให้จ่ายขาด เงินสะสมประจำปีงบประมาณ พ.ศ.๒๕๖๓ ตามที่คณะผู้บริหาร อบต.เขากระปุกเสนอ จำนวน ๑๖ โครงการ งบประมาณ****รวมทั้งสิ้น ๖,๗๕๑,๖๐๐ บาท หรือไม่**

**มติที่ประชุม - อนุมัติ จำนวน ๒๔ เสียง**

 **- ไม่อนุมัติ ไม่มี**

 **- งดออกเสียง จำนวน ๑ เสียง**

**4.2 เรื่องพิจารณาคัดเลือกตัวแทนสมาชิกสภา อบต.เป็นคณะกรรมการพัฒนา อบต.เขากระปุก แทนคณะกรรมการที่จะหมดวาระในวันที่ 30 ธันวาคม 2562**

**ประธานสภา อบต.เขากระปุก** - เชิญเลขานุการสภา อบต.

**เลขานุสภา อบต.เขากระปุก** - ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครอง

ส่วนท้องถิ่น พ.ศ.๒๕๔๘ (แก้เพิ่มเติม ฉบับที่ ๓) พ.ศ.๒๕๖๑ หมวด ๑ องค์กรจัดทำ

แผนพัฒนา ข้อ ๘ ให้ผู้บริหารท้องถิ่นแต่งตั้งคณะกรรมการพัฒนาท้องถิ่น

ประกอบด้วย

 (๑) ผู้บริหารท้องถิ่น ประธานกรรมการ

 (๒) รองนายกองค์กรปกครองส่วนท้องถิ่นนั้นทุกคน กรรมการ (๓) สมาชิกสภาท้องถิ่นที่สภาท้องถิ่นคัดเลือกจำนวนสามคน กรรมการ
 (๔) ผู้ทรงคุณวุฒิที่ผู้บริหารท้องถิ่นคัดเลือกจำนวนสามคน กรรมการ
 (๕) ผู้แทนภาคราชการและ/หรือรัฐวิสาหกิจ
 ที่ผู้บริหารท้องถิ่นคัดเลือกจำนวนไม่น้อยกว่าสามคน กรรมการ

 (๖) ผู้แทนประชาคมท้องถิ่นที่ประชาคมท้องถิ่น

 คัดเลือกจำนวนไม่น้อยกว่าสามคนแต่ไม่เกินหกคน กรรมการ

 (๗) ปลัดองค์กรปกครองส่วนท้องถิ่น กรรมการและเลขานุการ

 (๘) หัวหน้าส่วนการบริหารที่มีหน้าที่จัดทำแผน ผู้ช่วยเลขานุการ

กรรมการตามข้อ ๘ (๓) (๔) (๕) และ (๖) ให้มีวาระอยู่ในตำแหน่งคราวละสี่ปีและอาจได้รับการคัดเลือกอีกได้

ข้อ ๑๐ คณะกรรมการพัฒนาท้องถิ่นมีอำนาจหน้าที่ ดังนี้

(๑) กำหนดแนวทางการพัฒนาท้องถิ่น โดยพิจารณาจาก

 (๑.๑) อำนาจหน้าที่ขององค์กรปกครองส่วนท้องถิ่น โดยเฉพาะอำนาจหน้าที่ที่มีผลกระทบต่อประโยชน์สุขของประชาชน เช่น การป้องกันและบรรเทาสาธารณภัย การผังเมือง

 (๑.๒) ภารกิจถ่ายโอนตามกฎหมายกำหนดแผนและขั้นตอนการกระจายอำนาจ

 (๑.๓) ยุทธศาสตร์การพัฒนาประเทศ กลุ่มจังหวัด และจังหวัด โดยให้เน้นดำเนินการในยุทธศาสตร์ที่สำคัญและมีผลต่อประชาชนโดยตรง เช่น การแก้ไขปัญหาความยากจน การป้องกันและแก้ไขปัญหายาเสพติด

 (๑.๔) กรอบนโยบาย ทิศทาง แนวทางการพัฒนาขององค์กรปกครองส่วนท้องถิ่นในเขตจังหวัด

 (๑.๕) นโยบายของผู้บริหารท้องถิ่นที่แถลงต่อสภาท้องถิ่น

 (๑.๖) แผนชุมชน

ในการนำประเด็นข้างต้นมาจัดทำแผนพัฒนา ให้องค์กรปกครองส่วนท้องถิ่นคำนึงถึงสถานะทางการคลังของท้องถิ่น และความจำเป็นเร่งด่วนที่ต้องดำเนินการ มาประกอบการพิจารณาด้วย

(๒) ร่วมจัดทำร่างแผนพัฒนา เสนอแนะแนวทางการพัฒนา และการแก้ไขปัญหาเกี่ยวกับการจัดทำร่างแผนพัฒนา

 ในการจัดทำร่างแผนพัฒนา ให้เทศบาล เมืองพัทยา องค์การบริหารส่วนตำบล และองค์กรปกครองส่วนท้องถิ่นอื่นที่มีกฎหมายจัดตั้ง นำปัญหาความต้องการจากแผนชุมชนที่เกินศักยภาพของชุมชนที่จะดำเนินการเองได้มาพิจารณาบรรจุไว้ในแผนพัฒนา แต่หากเกินศักยภาพของเทศบาล เมืองพัทยา องค์การบริหารส่วนตำบล และองค์กรปกครองส่วนท้องถิ่นอื่นที่มีกฎหมายจัดตั้ง ให้เสนอปัญหา ความต้องการไปยังองค์การบริหารส่วนจังหวัด และให้องค์การบริหารส่วนจังหวัดนำมาพิจารณาบรรจุไว้ในแผนพัฒนาขององค์การบริหารส่วนจังหวัดตามอำนาจหน้าที่

(๓) พิจารณาร่างแผนพัฒนาและร่างแผนการดำเนินงาน

(๔) ให้ความเห็นชอบร่างข้อกำหนดขอบข่ายและรายละเอียดของงานตามข้อ ๑๙ (๒)

(๕) พิจารณาให้ข้อคิดเห็นเกี่ยวกับการติดตามและประเมินผลแผนพัฒนา

(๖) แต่งตั้งที่ปรึกษา คณะอนุกรรมการหรือคณะทำงานอื่นเพื่อช่วยปฏิบัติงานตามที่เห็นสมควร

(๗) ในกรณีองค์การบริหารส่วนตำบล ให้คณะกรรมการพัฒนาองค์การบริหารส่วนตำบลมีหน้าที่ประสานกับประชาคมหมู่บ้านในการรวบรวม วิเคราะห์ปัญหา ความต้องการของประชาชนในท้องถิ่นและจัดทำเป็นโครงการหรือกิจกรรมเพื่อประกอบในการจัดทำแผนพัฒนาองค์การบริหารส่วนตำบลด้วย

**ประธานสภา อบต.เขากระปุก** - ขอเชิญสมาชิกสภา อบต. เสนอชื่อผู้ที่เห็นสมควรเป็นกรรมการพัฒนาองค์การบริหารส่วนตำบลเขากระปุก จำนวน ๓ ท่าน

**นายสุปมิตร พุ่มแย้ม** - เสนอนายสุดใจ กฐินเทศ สมาชิกสภา อบต. หมู่ที่ ๒

**สมาชิกสภา อบต.หมู่ที่ ๒**

ผู้รับรอง คือ ๑. นายสนอง หอมกรุ่น สมาชิกสภา อบต. หมู่ที่ ๑

 ๒. นายประเสริฐ เต็มดี สมาชิกสภา อบต.หมู่ที่ ๑๔

**นายดำเนิน เกตุรัตน์** - เสนอนายสมพล จันทร์หร่าย รองประธานสภา อบต.

**สมาชิกสภา อบต. หมู่ที่ ๑๑**

ผู้รับรอง คือ ๑. นายอำนาจ จันทร์หร่าย สมาชิกสภา อบต. หมู่ที่ ๘

 ๒. นายบุญลือ ศรีจันทร์ สมาชิกสภา อบต. หมู่ที่ ๑๒

**นายวิเชียร ปิ่นเพชร** - เสนอนายประดับ วัสสุวรรณ สมาชิกสภา อบต .หมู่ที่ ๖

**สมาชิกสภา อบต. หมู่ที่ ๙**

ผู้รับรอง คือ ๑. นายสมพล จันทร์หร่าย รองประธานสภา อบต.

 ๒. นายสุปมิตร พุ่มแย้ม สมาชิกสภา อบต .หมู่ที่ ๒

**ประธานสภา อบต.เขากระปุก** - ขอมติที่ประชุมเกี่ยวกับการเลือกสมาชิกสภาองค์การบริหารส่วนตำบลเขากระปุกเพื่อแต่งตั้งเป็นคณะกรรมการพัฒนาองค์การบริหารส่วนตำบลเขากระปุก จำนวน ๓ ท่าน ได้แก่

 ๑. นายสุดใจ กฐินเทศ สมาชิกสภา อบต. หมู่ที่ ๒

 ๒. นายสมพล จันทร์หร่าย รองประธานสภา อบต.

 ๓. นายนายประดับ วัสสุวรรณ สมาชิกสภา อบต. หมู่ที่ ๖

**มติที่ประชุม - มีมติเห็นชอบ จำนวน ๒๔ เสียง**

 **- ไม่เห็นชอบ ไม่มี**

**- งดออกเสียง จำนวน ๑ เสียง**

**4.3 เรื่องพิจารณาคัดเลือกตัวแทนสมาชิกสภา อบต.เป็นคณะกรรมการติดตามและประเมินผลแผนพัฒนา อบต.เขากระปุก แทนคณะกรรมการที่จะหมดวาระ ในวันที่ 30 ธันวาคม 2562**

**ประธานสภา อบต.เขากระปุก** - เชิญเลขานุการสภา อบต.

**เลขานุการสภา อบต.เขากระปุก** - ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครอง

ส่วนท้องถิ่น พ.ศ.๒๕๔๘ (แก้เพิ่มเติม ฉบับที่ ๓) พ.ศ.๒๕๖๑หมวด ๖ การติดตามและ

ประเมินผลแผน ข้อ ๒๘ ให้ผู้บริหารท้องถิ่นแต่งตั้งคณะกรรมการติดตามและ

ประเมินผลแผนพัฒนาท้องถิ่น ประกอบด้วย

 (๑) สมาชิกสภาท้องถิ่นที่สภาท้องถิ่นคัดเลือกจำนวนสามคน

(๒) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน
(๓) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน
(๔) หัวหน้าส่วนการบริหารที่คัดเลือกกันเองจำนวนสองคน
(๕) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน

โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการ และกรรมการอีกหนึ่งคนทำหน้าที่เลขานุการของคณะกรรมการ กรรมการตาม (๑) (๒) (๓) (๔) และ (๕) ให้มีวาระอยู่ในตำแหน่งคราวลี่ปีและอาจได้รับการคัดเลือกอีกได้

ข้อ ๒๙ คณะกรรมการติดตามและประเมินผลแผนพัฒนาท้องถิ่น มีอำนาจ

หน้าที่ ดังนี้

1. กำหนดแนวทาง วิธีการในการติดตามและประเมินผลแผนพัฒนา

(๒) ดำเนินการติดตามและประเมินผลแผนพัฒนา
(๓) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อ ผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้ง ประกาศผลการตดิตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปดิเผยภายใน สิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลา ไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

 (๔) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

**ประธานสภา อบต.เขากระปุก** - ขอเชิญสมาชิกสภา อบต. เสนอชื่อผู้ที่เห็นสมควรเป็นคณะกรรมการติดตามและประเมินผลแผนพัฒนาองค์การบริหารส่วนตำบลเขากระปุก จำนวน ๓ ท่าน

**นายสมพล จันทร์หร่าย** - เสนอนายประเสริฐ เต็มดี สมาชิกสภา อบต. หมู่ที่ ๑๔

**รองประธานสภา อบต.**

ผู้รับรอง คือ ๑. นายจรัญ นุชสำอาง สมาชิกสภา อบต. หมู่ที่ ๑

 ๒. นายชุบ เกตุกร สมาชิกสภา อบต. หมู่ที่ ๕

**นายบุญลือ ศรีจันทร์** - เสนอนายบุญธรรม ทองรอด สมาชิกสภา อบต. หมู่ที่ ๕

**สมาชิกสภา อบต. หมู่ที่ ๑๒**

ผู้รับรอง คือ ๑. นายประเสริฐ เต็มดี สมาชิกสภา อบต. หมู่ที่ ๑๔

 ๒. นายประดับ วัสสุวรรณ สมาชิกสภา อบต. หมู่ที่ ๖

**นายประดับ วัสสุวรรณ** - เสนอนายวิเชียร ปิ่นเพชร สมาชิกสภา อบต .หมู่ที่ ๙

**สมาชิกสภา อบต. หมู่ที่ ๖**

ผู้รับรอง คือ ๑. นายเกษม อรัญพันธ์ สมาชิกสภา อบต. หมู่ที่ ๙

 ๒. นายบุญธรรม ทองรอด สมาชิกสภา อบต .หมู่ที่ ๕

**ประธานสภา อบต.เขากระปุก** - ขอมติที่ประชุมเกี่ยวกับการเลือกสมาชิกสภาองค์การบริหารส่วนตำบลเขากระปุกเพื่อแต่งตั้งเป็นคณะกรรมการติดตามและประเมินผลแผนพัฒนาองค์การบริหารส่วนตำบลเขากระปุก จำนวน ๓ ท่าน ได้แก่

 ๑. นายประเสริฐ เต็มดี สมาชิกสภา อบต. หมู่ที่ ๑๔

 ๒. นายบุญธรรม ทองรอด สมาชิกสภา อบต. หมู่ที่ ๕

 ๓. นายวิเชียร ปิ่นเพชร สมาชิกสภา อบต. หมู่ที่ ๙

**มติที่ประชุม - มีมติเห็นชอบ จำนวน ๒๔ เสียง**

 **- ไม่เห็นชอบ ไม่มี**

**- งดออกเสียง จำนวน ๑ เสียง**

**๔.๔ เรื่อง พิจารณา****รับมอบโครงการพัฒนาแหล่งน้ำเพื่อการอนุรักษ์ดินและน้ำ ประจำปีงบประมาณ พ.ศ.๒๕๖๒ ของ กรมพัฒนาที่ดิน โดยสถานีพัฒนาที่ดินเพชรบุรี**

**ประธานสภา อบต.เขากระปุก** - ขอเชิญผู้บริหารหรือผู้แทน ชี้แจงรายละเอียด ให้สมาชิกสภา อบต.ทราบและพิจารณาต่อไป

**ปลัด อบต.เขากระปุก** - ด้วย สถานีพัฒนาที่ดินเพชรบุรี ได้ตรวจสอบโครงการแหล่งน้ำที่อยู่ในพื้นที่ขององค์การบริหารส่วนตำบลเขากระปุก คือโครงการพัฒนาแหล่งน้ำเพื่อการอนุรักษ์ดินและน้ำ ปี ๒๕๖๒ อ่างเก็บน้ำ ความจุ ๒๓,๑๐๐ ลบ.ม. บ้านเขาอ่างแก้ว หมู่ที่ ๑๓ ตำบลเขากระปุก อำเภอท่ายาง จังหวัดเพชรบุรี เพื่อเป็นการกระจายอำนาจในการปกครองตนเอง ตามพระราชบัญญัติกำหนดแผนและขั้นตอนกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒ กรมพัฒนาที่ดิน โดยสถานีพัฒนาที่ดินเพชรบุรี จึงขอถ่ายโอนโครงการดังกล่าวให้แก่องค์การบริหารส่วนตำบลเขากระปุก เพื่อให้สามารถดำเนินการบริหาร ดูแล บำรุงรักษา ให้เกิดประโยชน์กับท้องถิ่น ต่อไป

**ประธานสภา อบต.เขากระปุก** - มีท่านใดมีข้อเสนอแนะหรือซักถาม หรือไม่

**ประธานสภา อบต.เขากระปุก** **- เมื่อไม่มีท่านใดมีข้อซักถาม ผมขอมติที่ประชุมว่าเห็นชอบรับมอบโครงการพัฒนาแหล่งน้ำเพื่อการอนุรักษ์ดินและน้ำ ประจำปีงบประมาณ พ.ศ.๒๕๖๒ อ่างเก็บน้ำ ความจุ ๒๓,๑๐๐ ลบ.ม. บ้านเขาอ่างแก้ว หมู่ที่ ๑๓ ตำบลเขากระปุก อำเภอท่ายาง จังหวัดเพชรบุรีของ กรมพัฒนาที่ดิน โดยสถานีพัฒนาที่ดินเพชรบุรี**

 **หรือไม่**

**มติที่ประชุม - เห็นชอบ จำนวน ๒๔ เสียง**

 **- ไม่เห็นชอบ ไม่มี**

 **- งดออกเสียง จำนวน ๑ เสียง**

**ระเบียบวาระที่ ๕ เรื่องอื่น ๆ**

**ประธานสภา อบต.เขากระปุก** - ขอเชิญสมาชิกสภา อบต. และผู้เข้าร่วมประชุมทุกท่าน หากมีข้อเสนอแนะหรือซักถามในเรื่องใด ขอเชิญครับ

**น.ส.ชดาพร แซ่โต๋ว** - ด้วยกองการศึกษา ศาสนา และวัฒนธรรม ได้จัดทำโครงการวันเด็กแห่งชาติ

**นักวิชาการศึกษาปฏิบัติการ** ปีงบประมาณ ๒๕๖๓ กำหนดจัดกิจกรรม ในวันเสาร์ ที่ ๑๑ มกราคม พ.ศ.๒๕๖๓ ซึ่งได้กำหนดให้มีกิจกรรมการแสดง ตอบคำถาม เล่นเกมส์ และมอบของรางวัล ให้แก่เด็ก จึงขอความอนุเคราะห์จากสมาชิกสภา อบต.ทุกท่าน สนับสนุนจัดซุ้ม อาหาร น้ำดื่ม ให้แก่เด็กๆ ที่เข้าร่วมกิจกรรม ตามกำลังศรัทธา และขอขอบคุณมา ณ โอกาสนี้

**นายชาตรี เพ็งอุดม** -ขอความร่วมมือสมาชิกสภา อบต.ทุกท่าน สำหรับซุ้มอาหาร ในปีนี้ ทาง อบต. ได้

**รองนายก อบต.เขากระปุก** รณรงค์การลดใช้พาชนะโฟม และมอบหมายให้กองการศึกษา ศาสนา และวัฒนธรรม จัดทำกระทงใบตองเพื่อใช้ใส่อาหาร ไว้สำหรับให้แต่ละหมู่บ้านใช้ในการบริการอาหาร รบกวนแต่ละหมู่บ้านให้ความร่วมมือในครั้งนี้ด้วย

**น.ส.ชนัญชิดา ตัณฑวงค์** - การจัดกิจกรรมโครงการส่งเสริมสุขภาพผู้สูงวัยสร้างจิตสดใส ร่างกายแข็งแรง

**หัวหน้าสำนักปลัดอบต**. ปีงบประมาณ ๒๕๖๓ ประจำเดือน มกราคม พ.ศ.๒๕๖๓ สำนักปลัด อบต. กำหนดจัดกิจกรรม ในวันพฤหัสบดี ที่ ๑๖ มกราคม พ.ศ.๒๕๖๓ ซึ่งชมรมผู้สูงอายุได้กำหนดให้มีกิจกรรมแลกของขวัญปีใหม่ของผู้สูงอายุ และขอความอนุเคราะห์จากสมาชิกสภา อบต.ทุกท่าน สนับสนุนของขวัญปีใหม่ เพื่อมอบให้กับผู้สูงอายุ ตามกำลังศรัทธา และขอขอบคุณมา ณ โอกาสนี้

**นายสุรพงษ์ ปานรอด -** ขอประชาสัมพันธ์การรับเงินเบี้ยยังชีพผู้สูงอายุ และเบี้ยความพิการ โดยตั้งแต่เดือน

**นักพัฒนาชุมชนปฏิบัติการ** มกราคม พ.ศ.๒๕๖๓ กรมบัญชีกลาง จะทำหน้าที่จ่ายเงินโดยโอนเงินเข้าบัญชีผู้มีสิทธิรับเงินเบี้ยยังชีพผู้สูงอายุ และบัญชีผู้มีสิทธิรับเงินเบี้ยความพิการ แทนองค์กรปกครองส่วนท้องถิ่น กำหนดจ่ายทุกวันที่ ๑๐ ของเดือน หากเดือนใดวันที่ ๑๐ ตรงกับวันหยุดราชการ จะจ่ายในวันทำการก่อนวันหยุดนั้น หากผู้สูงอายุ หรือ ผู้พิการ ไม่ได้รับการโอนเงิน กรุณาติดต่อได้ที่ สำนักปลัด อบต. เพื่อตรวจสอบข้อมูล และโอนเงินตกเบิกให้ในเดือนถัดไป จึงประชาสัมพันธ์ให้สมาชิกสภา อบต.ทุกท่าน ทราบ

ประธานฯ กล่าวปิดการประชุม เวลา ๑๔.๓๐ น.

ผู้บันทึกรายงานการประชุม

 (นายอนวัช พลอยบุศย์)

เลขานุการสภาองค์การบริหารส่วนตำบลเขากระปุก

......................................................................................................................................................................................

คณะกรรมการตรวจรายงานการประชุมได้รับรายงานการประชุม เมื่อวันที่.......23 มกราคม 2563...................

 ผู้ตรวจรายงานการประชุม ผู้ตรวจรายงานการประชุม ผู้ตรวจรายงานการประชุม

 (นายประดับ วัสสุวรรณ) (นายบุญธรรม ทองรอด) (นายสุดใจ กฐินเทศ)

กรรมการตรวจรายงานการประชุม กรรมการตรวจรายงานการประชุม กรรมการตรวจรายงานการประชุม

…………………………………………………………………………………………………………………………………………………………………..

ที่ประชุมสภาสมัยสามัญประจำปี พ.ศ.2563 สมัยที่ 1 ครั้งที่ 1/2563

ได้รับรายงานการประชุม ซึ่งที่ประชุมมีมติรับรองรายงานการประชุม จำนวน เสียง

ผู้รับรองรายงานการประชุม

(นายโอภาส เพ็งอุดม)

 ประธานสภาองค์การบริหารส่วนตำบลเขากระปุก